
HUNTO CU PAISNAN DEN REINO: 


ARUBA TA FIRMA E AGENDA 
DI CLIMA PA HENTER REINO 


CU ACUERDO RIBA INDEXERING 


SINEMBARGO PENSIONADO 
NO TA CAY DEN GRUPO 
“GELIJKGESTELDEN’ 


MINISTER TA PAPIA DI BARCO CU PETROLEO BARATA 
VARIOS PIER NA REFINERIA 
YA NO POR BRINDA 
SERVICIO ADECUADO MAS 


KEN TA RESPONSABEL? 


RENOBACION DI HOSPITAL, 
UN REALIDAD AMARGO 

DIARANSON mainta, Prome Minister Evelyn Wever-Croes 
a atende un reunion hunto cu Minister Rob Jetten y Minister 
Mark Harbers di Hulanda, hunto cu tur e isla/ paisnan den 
Reino. Presente durante e reunion tawata Prome Minister 
Gilmar Pisas di Corsou, Prome Minister Silveria Jacobs di 
Sint Maarten, y e Gezaghebbernan di Boneiro, Saba, y St 
Eustasius. 


E topico di e reunion tabata e agenda climatico, na unda cu 
durante e reunion cada un a firma nan compromiso pa cu e 
8 puntonan stipula den e agenda. Prome Minister a indica, 
cu e firma aki Aruba ta duna su compromiso pa sigui den e 
pasonan pa yega na cumpli cu e metanan pa haci Aruba un 
pais mas sostenibel y fuerte contra e cambionan climatico. 


Manera ta conoci, cambio climatico ta bin debi n’e temper- 
atura cu ta aumentando, y esaki por wordo sinti den yobi- 
danan mas fuerte, cu ta ocasiona daño na nos careteranan, 
coral y beachnan. 


Prome Minister a indica cu e idea pa yega na un agenda di 
clima pa henter Reino, a nace aña pasa na Aruba durante e 
conferencia di Energia & Clima cu Aruba a organisa hunto cu 
Minister Jetten. Aki ta unda Aruba a duna su compromiso, y 
Hulanda a compromete nan mes pa pone fondo disponibel 
p’asina yuda Aruba, Boneiro, Corsou, Sint Maarten, Saba y 


St Eustasius. 


Cu e firmamento di e agenda climatico, e paisnan a yega na 
un acuerdo climatico cu ta consisti di 8 punto. 


E puntonan ta inclui; 
1. Pa acelera e transicion di energia y pa tin miho acceso na 
energia limpi y pagabel; 
2. Pa tin un infrastructura resiliente pa cu e cambio climatico; 
3. Pa mehora e maneho di awa y di desperdicio; 
4. Pa stimula un economia circular y sostenibel; 
5. Pa intensiva proteccion di e ecosistema; 
6. Pa bin cu incentivonan economico y financiero; 
7. Pa traha mas hunto y comparti e sabiduria y conocemento 
cu nos tin; 
8. Pa monitoria y evalua. 


Esaki t’e acuerdonan cu a wordo palabra y firma durante e 
reunion, na unda cu Hulanda lo pone fondo disponibel p’e 
paisnan den Reino por cumpli cu e puntonan aki. 


Prome Minister a expresa di ta sumamente satisfecho cu 
e resultado di e reunion aki, na unda por mira cu despues 
di e conferencia aña pasa, aworaki tur cos ta birando mas 
concreto na unda Hulanda lo pone su fondonan y cu e ta 
dispuesto pa yuda nos logra cumpli cu e agenda climatico. 


Hunto cu paisnan den Reino: 


Aruba ta firma e agenda di clima pa henter reino 

UN proposicion di Gabinete Wever-Croes II n’e sindica- 
tonan di trahado publico, en realidad ta confirma e echo 
cu e actual gobierno ta gobernando pa sirbi su interes y ta 
sigui neglisha esunnan debil den comunidad, a pesar cu nan 
tambe ta paga belasting pa yuda den e discriminacion aki. 


Den un carta cu Minister Presidente y Minister di Asuntonan 
General, Evelyn Wever-Croes cu a bira publico ayera, su 
gobierno a acorda lo siguiente cu algun sindicato, sperando 
cu esunnan cu falta pa firma, lo haci esaki tambe. 


Entre otro e oferta ta mustra lo siguiente: 
• Entrante prome di juli 2024, gobierno ta aumenta salario 
di empleado publico y ‘gelijksgestelden’ cu 6%. 


• Entrante prome di juli di 2025, ta aumenta salario di 
empleado publico y ‘gelijkgestelden’ cu 5.7% 


• E primanan cu ta entre otro voorjaarspremie, bashi premie, 
najaarspremie, cu ta wordo paga caba, lo keda na 6387 
florin anualmente. 


E acuerdo aki ta bolbe confirma cu e maneho hiba pa 
Gabinete Wever-Croes I y II, nunca a cumpli cu su promesa 
di tin e ser humano, e hende na prome luga den su gober- 
nacion di e pais. 


E acuerdo aki tin algun grupo, sigur e grupo grandi di 
pensionado, cu lo para “met lede ogen” mira con un grupo 
cu a lucha pa nan drecho, si ta wordo scucha y ta wordo 
atendi c’un compensacion cu pa colmo e grupo di pensio- 
nado, tambe a aporta na esaki. 


E discriminacion ta bisto ya cu mientras cu den e acuerdo 
cu Minister Presidente a dirigi na e sindicatonan envolvi ta 
papia di aumento di inflacion cu tabatin impacto riba entrada 
di e trahadonan publico caminda Prome Minister ta admiti lo 
siguiente: 


“Aruba a conoce un inflacion di 16.8% promedio anual di 
e indice di prijs di consumo durante periodo di 2018 te cu 
2023 conforme e cifranan di Departamento di Estadistica. 


Gobierno ta reconoce e perdida di forsa di compra di 


empleadonan publico y “gelijkgestelden” durante e periodo 
aki y ta confirma su compromiso pa duna un compensacion 
y Gobierno kier yega na un sistema structural pa atende cu 
e tema aki den futuro.” 


Ta dificil cu pa un grupo Gabinete Wever-Croes II a bin dilanti 
y “confirma cu mester duna compensacion pa e inflacion” 
pero pa otro grupo den comunidad, principalmente esunnan 
mas vulnerabel manera e pensionadonan y esunnan cu 
entrada abou, no tin un solucion. 


Al contrario e grupo aki tin cu no solamente acepta cu gobi- 
erno no tin compensacion pa duna nan pero nan tin sigui 
lucha c’un inflacion caminda entre otro e aumento di prijs di 
awa y coriente, a manca nan cartera formalmente. 


E lucha pa sobrevivencia di hendenan grandi, ta birando 
dia pa dia mas serio y mas pisa ya cu nan ta keda pega 
den tempo cu poco posibilidad pa ricibi un alivio manera cu 
trahado publico lo ricibi ya cu no tin placa riba presupuesto 
pa esaki, compara cu e suma cu gobierno a pone riba presu- 
puesto pa cumpli cu indexering pa trahadonan publico. 


TRISTO 
For un frase den e carta cu gabinete Wever-Croes II a dirigi 
p’e sindicatonan por mira loke hopi ta considera un tipo di 
discriminacion caminda ta bisa: “Gobierno y e sindicatonan 
ta reconoce e importancia pa bin cu un sistema structural 
pa compensacion di perdida di forsa di compra “indexering.” 


No tin consideracion cu ningun otro grupo mas den comu- 
nidad cu tambe a wordo perhudica!! 


Cu acuerdo riba indexering 


Sinembargo pensionado no ta 
cay den grupo “gelijkgestelden’ 

A N U N C I O 


En conexion cu Dia di Rey, SETAR ta 
informa cu su teleshopnan lo ta cera: 


Diasabra 27 di april 2024 


E Kiosk na Airport y e Contact Center ta 
keda duna servicio orario normal. Pa 
cualkier pregunta por yama 114 of 
WhatsApp na 597-9999. 


MINISTER di Energia Glenbert Croes e biaha 
aki no a spera pa e yega Aruba pa bolbe haci 
uzo di su expresion politico, esta cu “mi tin bon 
noticia pa pueblo di Aruba” pero a haci esaki na 
Hulanda mes den un entrevista ayera. 


Despues di a atende un congreso riba energia 
berde, Minister Croes a mustra cu el a pone hopi 
contacto importante pa den futuro por busca 
compania interesa pa inverti aki na Aruba ya 
cu su persona y su gobierno ta sigui insisti pa 
logra na reduci e prijs di awa y coriente pa alivia 
e presion cu tin riba pueblo. 


Na mes momento Glenbert a declara cu den 
e proximo lunanan tin varios barco lo trece 
petroleo barata pa RdA y cu esaki ta un situa- 
cion hopi alentador y cu gobierno lo sigui traha 
duro pa haya compania internacional pa entre 
otro converti Aruba den un tipo di hub pa Sur 
America entre otro cu e posibel construccion di 
un Hydrogen Valley cu tanto e mandatario a bin 
ta priminti pueblo. 


Un asunto cu a resalta den su declaracion ta 


Minister ta papia di barco cu petroleo barata 


Varios pier na refineria ya no por brinda servicio adecuado mas 


mustra cu Minister Glenbert Croes lo no ta mucho bon informa di e 
situacion cu tin den e waf di e refineria, caminda un cantidad di pier a 
doblega y cay den lama ya cu nan tabata asina putri pa falta di servicio 
y mantencion y e resto ta sigui deteriora na un speed hopi rapido. 


AWEMainta a yega di publica caba cu na e momentonan aki e barconan 
cu ta treciendo petroleo pa RdA ta mara n’e piernan chikito cu antes 
tabata sirbi pa trece gasolin pero mirando cu e piernan grandi ta den 
super mal estado, a pasa pa uza e piernan chikito pa gasolin pa entrega 
fuel oil pero esakinan tambe ta den mal estado. 


Ta anticipa cu dentro di poco RdA lo haya su mes c’un situacion hopi 
delicado caminda cu lo bira dificil pa e compania ricibi fuel oil riba tereno 
di e refineria ya cu e falta di mantencion ta cabando cu e stabilidad di e 
material y tin varios pier cu a cay den otro caba. 


Gobierno y Minister Glenbert Croes no ta papiando di esaki pero tin 
un situacion hopi serio y sumamente delicado y e proceso pa entrega 
combustibel na e refineria mes, lo bira imposibel dentro di poco. 


Minister Croes ta sigui papia di plan, a papia di Eagle LNG, di e planta 
hidrogeno y otro posibilidad cu e refineria pero ningun ta a corto plaso y 
e mandatario y su gobierno lo finalisa dentro di poco nan di dos termino 
di gobernacion sin por cambia rumbo di e refineria. 

MAS o menos dos tercera parti di paisnan rond mundo ta luchando cu 
un scarsedad grandi di trahado. Por ehemplo, na Merca tin casi 5 miyon 
di cupo di trabou cu no por wordo yena, pasobra ta falta personal. 


Na Aruba e situacion tambe ta severo. Hopi compania ta wordo 
confronta cu scarsedad di empleado, y tin hopi mas vacatura habri 
cu personanan disponibel cu por yena e cuponan di trabou. E escasez 
ta wordo causa dor di diferente factor. Nos por menciona entre otro 
enbehecimento di nos poblacion, ampliacion di e cantidad di camber 
di hotel, regulacion di nos mercado laboral y un desconexion di habili- 
dadnan (mismatch of skills). 


Cu e meta di haya un miho bista riba e scarsedad di trahado, e tipo di 
trabou cu ta wordo ofreci y cual sectornan economico ta wordo afecta 
particularmente, Camara di Comercio (KvK) a tene un encuesta bou di 
nos sector comercial. 


Tres-cuater parti di e empresanan cu a participa den e encuesta a 
indica cu nan tabatin dificultad pa haya personal cualifica pa yena cupo 
di trabou. Mayoria di e companianan ta buscando entre 2 y 5 trahado 
y 20 porciento ta buscando hasta mas cu 10 empleado. Actualmente 
tin un escasez di empleado den tur sector economico. Dos-tercer parti 
di e empresanan ta cualifica e intensidad di e escasez como “intenso”, 


ademas 22.5% ta cualifica e escasez manera “modera”. 


Mas cu mita di e empresanan ta kere cu e scarsedad di trahado lo 
empeora den e proximo 1 pa 2 aña, y solamente 8 porciento di nan ta 
pensa cu e situacion lo mehora. Companianan ta buscando un variacion 
grandi di trahado, manera pa haci limpiesa, room attendant, hende pa 
mantencion, hardinero coki, accountant, HR manager, ingeniero, arki- 
tecto, operador di mashin, etc. 


Cu e proyeccion di construccion di mas di 3000 camber di hotel y mas 
di 1000 condominio y apartamento den e proximo 4 aña, por spera 
cu e scarsedad di trahado lo crece significativo. Ta pone presion no 
solamente riba e sector hotelero, pero tambe riba sectornan manera 
e restaurantnan, companianan di deportenan na lama (watesportbed- 
rijven), companianan di transportacion, mantencion y siguridad. Te cu 
aña 2025, ta spera cu lo mester tin mas di 4600 persona pa esaki. Pa 
largo plaso, ta spera cu lo tin mester di 12.000 trahado adicional. 


E companianan a sugeri algun punto pa mitiga e problemanan, manera 
optimalisa e proceso di duna permiso, inverti den educacion y duna 
training, stop di traha mas hotel, cambia ley di labor, hisa salario 
minimo, stimula talentonan local, legalisa personanan indocumenta y 
implementa control fiscal. 


KvK ta gradici tur persona cu a participa cu e encuesta, y lo uza e 
datonan colecta pa delibera cu gobierno riba e diferente maneranan pa 
mitiga e scarsedad di trahado. 


Mayoria di compania ta pensa cu 
e scarsedad di trahado lo empeora 

DESDE un principio e proyecto di renobacion di 
Hospital tabatin un aura malo cu ne. Despues di 
hopi critica y pregunta tocante di ken ta bay haci 
kico, y ken ta paga ken, poco poco a sali na cla con 
esaki ta hinca den otro. SOGA ta doño di e tereno y 
edificio, y ta financia e proyecto p’asina gobierno no 
mester hinca placa directamente den e proyecto aki. 
Dus Soga ta doño y responsabel pa esaki? No echt. 
Si ta asina cu SOGA ta responsabel p’e construccion 
y mantencion despues, pero e hospital riba su mes 
ta keda responsabilidad di e stichting cu ta maneha 
Horacio Oduber Hospital (HOH). E hunta di comis- 
ario y su hunta di directiva ta esunnan responsabel. 
Y toch, esaki no ta completamente asina, pasobra na 
final di dia t’e minister di salubridad t’e unico respon- 
sabel pa salubridad na Aruba. Asina hopi capitan tin 
ariba e barco aki. 


Si tur hende ta responsabel, 
ningun hende ta responsabel 
Pa diferente motibo tin cos cu no a y no ta cana bon 
y hasta ta yega n’e punto di insiguridad. Den prensa 
sa sali incidente cu ta pasa den hospital y kisas lo tin 
mas incidente cu no a yega prensa, pero ta dificil pa 


Announcement of the 
Government of Aruba 
Treasury Bills issuance – Afl. 10,000,000.00 
May 2, 2024 – August 2, 2024 


Issuance pursuant to the State Ordinance on Treasury 
Paper (AB 1987 no. 3), State Decree Treasury Paper 
(AB 1988 no. 6), and the State Decree no. 1 of March 
4, 2024. 


The Centrale Bank van Aruba (CBA) informs of the 
upcoming Government of Aruba (GOA) Treasury Bills 
issue on May 2, 2024, in multiples of Afl. 250,000.00 
and Afl. 1,000,000.00. 


Amount: 
Afl. 10,000,000.00 
Maturity: 
3 months 
Redemption date: 
August 2, 2024 


Participation in the upcoming GOA Treasury Bills 
issue is only allowed through the intermediation of 
a local commercial bank. Application forms must be 
submitted to the CBA on Monday, April 29, 2024 at 
the latest at 1:00 p.m. (cutoff time). 


Aruba, April 25, 2024 
Centrale Bank van Aruba 


Ken ta responsabel? 


Renobacion di hospital, un realidad amargo 


haya tur e informacion referente esaki. No ta na su luga tampoco pa bay mete 
den e operacion di e unico hospital na Aruba cu por duna mayoria servicio. 
Mester corda cu hopi hende ta depende di e capacidad di e organisacion aki. 
Bureau Rampenbestrijding Aruba (BRA) ta uno cu ta monitor constantemente 
tur cos pa motibo cu nan ta esunnan prome yama pa actua inmediatamente 
si algo bay robes na Hospital. Di e punto di bista ey nos por ta trankil cu cos 
no a sali for di man ainda paso ta imposibel pensa cu BRA lo ta na altura di 
iregularidad y no ta actua. Tur esaki a pesar cu e trahadonan ta bisa cu lo tin 
cos cu ta cay for di e blafon y tubo di awa ta kibra bashando masha hopi awa. 
Recientemente a surgi tambe problema cu e instalacion di sprinklers, pa cual 
cuerpo di Bombero a keda staciona na HOH mas cu un siman pa por actua 
rapido den caso di emergencia. Kico tur e incidentenan aki ta indica? Sea cu e 
contratista no a haci bon trabou, cual ta dificil pa kere pasobra e ora SOGA lo 
por demanda nan, cual te con leu ta conoci, no a tuma luga. 


Un otro scenario ta cu kisas a uza material di calidad inferior, cual ta hopi peli- 
groso pero p’e contratista entrega un parti di e proyecto aki, SOGA y HOH lo 
mester a controla y firma pa acepta esaki. E ora e pregunta ta, ken ta respon- 
sabel si algo bay malo sea cu un pashent of un empleado di HOH? 
Den e caso aki TUR partido mester por wordo teni responsabel. Hunta di comis- 
ario mester por a puntra su empleadonan directo, esta e directornan kico ta 
pasando y kico ta haciendo pa drecha e situacion. Den caso cu no haci esaki, 
nan por wordo acusa di negligencia. Mescos ta conta p’e directornan, si nan sa 
y no a para pa siguridad di nan mes empleadonan y e clientenan. Lo ta dificil 
pa kere cu ta asina, pasobra nan ta responsabel. SOGA, a pesar cu HOH por 
a acepta e proyecto, si nan ta na altura di trabou di calidad inferior, no por ta 
otro cu nan tambe como manehado di e proyecto, y consciente cu algo lo por 
pasa den nan edificio, tambe mester por wordo teni responsabel. Finalmente 
nos minister di Salud cu tin hopi bon contacto casi diario cu hunta supervisor, 
sigur no lo permiti un incidente tuma luga den nos Hospital. Cualkier inci- 
dente por tin consecuencia catastrofico pa bida di hende, economia y finansa 
di nos pais, y lo haci dificil p’e por sigui den politica. 


Mientrastanto a pasa mas cu 10 aña desde inicio di e proyecto dudoso aki, cu 
no tin fin di wordo termina. Sin conta e montante astronomico cu esaki a costa, 
y lo sigui costa entre awo cu entrega completo di e proyecto aki, cu segun e 
masterplan ta regarda solamente e prome fase di e proyecto di renobacion di 
e tempo ey, e unico hospital na Aruba. Kisas na final toch ex-minister Booshi 
Wever tabatin rason cu lo tabata mas prudente construi un hospital comple- 
tamente nobo, na un localidad central enbes di derocha tanto placa den un 
renobacion di e edificio existente, den un construccion financiero sumamente 
dudoso. 


AWEMainta lo keda vigilante pa tur proceso y desaroyo den e proyecto aki 
mirando e importancia pa salubridad publico, economia y finansa di nos 
pais. Mirando tur e implicacion lo ta na su luga un investigacion extenso di 
e maneho di e proyecto miyonario aki, desde su destaho, pa planificacion, 
ehecucion, finansa, registro di incidente, calidad di producto y estado actual 
di e edificio. Con duradero esaki ta? 

DI TODO UN POCO PA 
REFLEXIONA 


DESPUES di 5 aña a celebra Arubadag atrobe na Hulanda. 
Mester admiti, cu e asistencia no tabata manera añanan 
anterior, pero esnan cu a bay, a gosa di e ambiente cu tabatin. 


PAPIANDO di celebracion di un dia di Aruba, nos mester ta 
orguyoso di nos Papiamento, pero loke por mira di e Gobierno 
actual ta, cu ta cambiando nomber pa nomber Ingles. Mira 
e ultimo, Fundacion Parke Nacional Arikok (FPNA) y awor 
el a bira Aruba Conservation Foundation (ACF). Pakico e 
locura aki? Nos no ta orguyoso mas di nos idioma? Y asina 
Gobierno aki kier introduci Papiamento na scol? 


EX-MINISTER Rudy Croes (qepd) tabata mas nacionalista 
y a cambia nomber Hulandes di mayoria Departamento di 
su Ministerio na Papiamento. Pakico a elimina e opinion aki? 


A splicacion di Tyson Lopez, no a convence ningun hende 
pakico e number mester ta na Ingles. Laga nos ta orguyoso 
di nos Papiamento, por fabor. 


ATA 
desesperacion 
politico 
den 
optima 
forma. 
Supuestamente Utilities Aruba NV y su compania Aruba 
Wastewater Sustainable Solutions NV mester bay percura 
pa solucion pa RWZI y DOW ta keda encarga cu tuberia so, 
esta rioolstelsel. 
Parce cu tin metemento DIRECT den asunto di Utilities 
Aruba NV cu ta cay bo Minister Glenbert Croes y e papel den 
esaki di Mediador di Gobierno, Anselmo Pontilius no tin pia 
ni cabes, pasobra esey no ta su trabou. 


ARUBA tin un problema serio for di diferente perspectiva. 
E mercado laboral di Aruba tin un demanda grandi pa “low 
technical skills”, pero como cu e unico industria cu ta sostene 
nos economia ta turismo, esey nifica cu lo no tin trabao p’e 
studiantenan cu ta studiando na Hulanda den dicho ramo. 
Un “high technical skill”, lo tin problema pa haya trabao na 
Aruba. Un studiante Arubiano lo tin mas posibilidad di haya 


trabao den exterior cu si e bolbe Aruba. Den esaki mester 
culpa tur Gobierno for di dia di Status Aparte, pasobra 
Gobierno no a sa di prepara, diversifica nos economia, pa 
e yiu di tera, califica, por haya trabao. E hecho aki tin como 
consecuencia tambe cu Aruba lo tin un “brain drain” di su 
profesionalnan, cu ta aumentando. Y esaki por tin conse- 
cuencia serio pa sobrevivencia di nos economia. 


DEN pito di sancion cu Merca a bolbe pone riba Venezuela, 
Minister di Energia, Glenbert Croes a bay Hulanda pa busca 
ayudo pa su locuranan. 
Minister Glenbert Croes ta purba haci negoshi cu gruponan 
insignificante den e mercado di zeta. Awor cu OFAC a bolbe 
pone sancion riba Venezuela, Glenbert Croes ta core manera 
galiña sin cabes pa busca sosten den aventuranan fracasa. 
Locual Minister Glenbert Croes mester haci ta, bay wak den 
WEB kico ta haci cu fondonan multi miyonario. Y demanda 
investigacion di constante “incidentenan” cu tin, siendo 
hopi inversion ta wordo haci den WEB Aruba N.V. 


ARUBA tin un agencia di biahe nobo: MEP, cu tin como 
slogan, “Join the MEP and see the world”. 


PUEBLO Colombiano a subi caya diadomingo ultimo den 
tur ciudad, demandando pa Gustavo Petro renuncia como 
Presidente y asina salba su pais. Esaki t’e manifestacion di 
mas grandi cu un Presidente Colombiano a haya te awor. Su 
popularidad a baha te na suela y asina mes e kier cambio di 
ley pa ser re0eligi. Petro a haya su mensahe bon cla: No mas 
Petro”. 


PREGUNTA cu nos a haya: “Kico t’e meta di tel. 911?” 
Mescos cu cualkier pais, mester sirbi tur tipo di caso di 
emergencia. Pero parce cu na Aruba esey no t’e caso. Den 
fin di siman tabatin un caso, unda un señora a haya dolor 
den su pecho, y a dicidi di yama 911 pa pidi pa haya un 
ambulance pa hib’e hospital. E operador a cuminsa na haci 
masha pregunta, pa finalmente bisa e señora cu miho e subi 
su auto y bay su dokter di cas. 
>> 

E operador aki, sigur no tin minimo conocemento medico 
pa yega na tal conclusion. E señora cu tin tanto dolor, no 
por core su auto, a pidi un sobrina pa hib’e Emergencia na 
HOH y ey a constata, cu danki Dios el a yega na tempo, co lo 
contrario awe su number lo aparece den medionan di comu- 
nicacion den e ultimo paginanan. Unda por haci un denuncia 
contra operador di 911? 


E puro berdad: E peor enemigo den estranheria, ta bo propio 
paisano. 


NOS tur sa cu den caso Ibis, Paul Croes a keda condena 
na castigo di prizon. Pero kende a inventa y cuminsa cu 
negoshi di permiso? Prueba ta mustra masha cla ta kende. 
Mas claro no canta el gallo!! Ningun dia Ministerio Publico a 
cay riba un carta manda pa DIMAS y a haci un “waarheids- 
vinding” onderzoek? 


Diahuebs, 25 April 2024 
LOCAL 
12 
AWEMainta 


CU e nivel di desempleo na Aruba ta hopi abou ta un echo cu sigur mester 
aplaudi. Sinembargo, un encuesta teni pa Camara di Comercio di Aruba (KvK) ta 
indica cu e comerciantenan tin dificultad pa haya trahado capacita, no obstante 
e cantidad di vacaturanan cu ta wordo publica. Tin comerciante cu ta indica cu 
na cualkier momento nan compania por tin 5 te cu 10 cupo di trabou vacante, cu 
no por wordo yena. Esaki no ta conta solamente p’e cuponan cu ta rekeri estudio 
avansa sino tambe p’e cuponan di trabou den por ehempel limpiesa, hardinero y 
mantencion. Por mira den e medionan di prensa diferente advertorial pa cupo di 
trabou habri y diferente compania teniendo ‘job fairs’ buscando proactivamente 
pa bon trahado. 


Segun KvK, legalisa migrante indocumenta no t’e solucion pa yena e cuponan 
vacante aki mirando c’un gran mayoria di e migrantenan aki ta trahando caba. 
Mas cu por logra haciendo esaki ta causa un competencia adicional of canibal- 
ismo entre e companianan local buscando trahado, na unda cu esunnan cu haya 
status legal ta bay ‘shop around’ pa miho beneficio laboral, causando atrobe un 
buraco cerca e doño di trabou inicial. Esaki ta nifica cu Aruba tin necesidad di 
trahado adicional riba e migrantenan indocumenta existente. 


Durante e reunion publico teni siman pasa tocante e maneho di migracion di 
minister Glenbert Croes, minister a elabora riba e procedimento pa legalisa stra- 


Comeciantenan ta bati 
alarma pa cu scarsedad 
di trahado capacita 


nhero como tambe el a adresa e topico di falta di 
trahado local capacita. Den su discurso el a splica 
cu nada mas 5% di nos studiantenan local cu bay 
sigui un estudio avansa den exterior, tin e inten- 
cion di bolbe bek Aruba pa traha y contribui na 
nos forsa laboral. Diferente factor ta hunga un rol 
den e situacion aki. 


Pa cuminsa, dependiendo e estudio sigui den 
exterior p’e studiante local, e reto pa haya un 
cupo di trabou den su ramo specifico y di calidad, 
c’un salario y beneficio atractivo compara cu na 
Hulanda por ehempel, ta obstaculisa e proceso di 
regreso pa nan pais. Ademas, cu e prijsnan di vivi- 
enda birando dia pa dia mas impagabel, en special 
pa un recien gradua, ta añadi n’e complehidad di e 
situacion. Siguramente e clima politico di Aruba, 
no ta yuda den esaki tampoco, den sentido cu 
no obstante e estudio realisa, den esfera politico 
ta conta mas bien ken bo conoce lo determina e 
posibilidad di haya un trabou atractivo. 


Den e mesun reunion publico aki, minister a splica 
tambe cu e migrantenan indocumenta cu a drenta 
Aruba via lancha, no ta bin na remarca pa legali- 
sacion, esaki ta nifica cu e personanan aki, por lo 
pronto lo keda traha ilegalmente, na un prijs inhu- 
mano, dañando mercado laboral y sin ta contribui 
n’e caha di impuesto, esaki tampoco por t’e solu- 
cion. Mirando e scarsedad existente, como tambe 
e cantidad di edificio, hotel y industria cu ta 
premira di establece nan mes na Aruba, esaki ta 
nifica nada otro cu lo mester importa ainda mas 
trahador di afo. 


Aparte cu esaki ta rekeri un logistica y maneho 
di migracion estricto y complica, e ta trece reto 
infrastructural y cultural. Ya caba tin scarsedad di 
vivienda, di cupo pa mucha bay scol, scarsedad 
di maestro, etc. Ademas di esaki lo mester tin 
control estricto y exigencia halto pa migrantenan 
laboral. Di por papia diferente idioma, mantene 
un comportacion ehemplar y pa evita (ainda mas) 
explotacion di migrantenan, pa nan no wordo 
considera ni trata como ‘cheap labor’ a pesar cu 
esaki por nifica mas inflacion di prijs di servicio y 
producto, haciendo Aruba ainda mas caro. 
E tema aki ta uno hopi complica, cual no tin un 
solucion a corto plaso, pero ta sumamente impor- 
tante p’e combersacion aki cuminsa y tuma luga 
cu tur partido di interes na mesa, sigurando un 
enfoke integral pa un problematica cu ta afecta e 
porvenir di nos tur. 

SIGUIENDO cu e trayecto di digitalisacion pa procesa declara- 
cionnan y cobransanan di impuesto mas eficientemente, 
Departamento di Impuesto ta sumamente satisfecho di por 
anuncia cu e formulario di declaracion di winstbelasting awor ta 
wordo otorga den forma digital. Pues, entregamento di e declara- 
cion ta sosode electronicamente. Esaki ta valido pa e declara- 
cionnan desde aña fiscal 2023. 


Disponibel dia 16 di mei 2024 
Digitalisacion di e declaracion di winstbelasting ta un proyecto di 
un embergadura grandi, pa cual a instala un ekipo di profesion- 
alnan di e departamento cu ta trahando riba e proyecto aki desde 
aña pasa. Awor ta asina leu cu por anuncia cu e formulario di 
declaracion di winstbelasting 2023 lo ta disponibel den e portal 
“BO impuesto” (BOi) entrante 16 di mei 2024. 
Esaki ta bira un logro grandi tanto pa e departamento como e 
contribuyentenan di winstbelasting, pasobra antes mester a 
otorga y procesa mas cu 10.000 formulario. E contribuyentenan 
mester a yena nan datonan riba papel, despues saca copia y acudi 
na oficina principal pa entrega nan declaracion. Definitivamente 
awor esakinan ta bira algo di pasado. E contribuyentenan di 
winstbelasting ta entrega nan declaracion for di nan oficina. 


Completamente digital 
E formularionan di declaracion di aña fiscal 2023 ta completamente 
digital. Pa haya e formulario, mester drenta den e portal “BO 
impuesto” y scoge e folder “Winstbelasting”. Den e folder lo haya 
e declaracion provisional (voorlopige aangifte) y e declaracion 
definitivo (definitieve aangifte). 


Declaracion riba papel 
Di awor padilanti e contribuyentenan di winstbelasting tin e 
obligacion di entrega e declaracion digital. Esaki ta nifica tambe 
cu entregamento di e declaracion riba papel no ta un opcion. 
Departamento di Impuesto no ta otorga e formulario di declara- 
cion di winstbelasting den forma di papel mas y no ta acepta peti- 
cionnan pa esaki. 


Fechanan final 
E fecha final pa entrega e declaracion provisional of esun defin- 
itivo di aña 2023, ta 1 di juli 2024. Den caso di extension di 
termino, e fecha final pa entrega e declaracion definitivo ta bira 2 
di december 2024. 


Account di BOi 
Tur contribuyente di winstbelasting mester tin un account di BOi 
pa por log in den e portal y yena e formulario di declaracion. 


Ta importante pa remarca, cu cada contribuyente ta adminis- 
trado principal di su account (belastingplichtige admin). E tin su 
propio nomber di usuario (username) y password. Pa preveni uzo 
indesea di su datonan di impuesto, ta importante pa nunca duna 
un tercera (un persona of consehero) e datonan pa log in den e 
portal. 


Si e contribuyente tin un consehero fiscal, e mester asigna su 
consehero den BOi. Di e forma aki e consehero por haya e declara- 
cion di winstbelasting di su cliente pa atende cu ne. 
Mescos ta conta pa e conseheronan fiscal cu ta registra como 
consehero na Departamento di Impuesto. Nan tin nan propio 
nomber di usuario y password y cu e credencialnan aki, nan por 
consulta e declaracionnan di nan clientenan. Departamento di 
Impuesto ta haci un apelacion na tur consehero fiscal pa pidi nan 
clientenan pa asigna nan pa winstbelasting den BOi. 


Si no tin un account di BOi 
E contribuyentenan cu no tin un account di BOi mester haci un 
peticion mesora via impuesto.aw: Home > Digitale formulieren > 
BOi account. 
Si mientrastanto un compania a wordo registra como opge- 
heven na Camara di Comercio, mester meld esaki tambe na 
Departamento di Impuesto. 
E companianan cu no tin actividad comercial pero ta registra na 
Camara di Comercio, tin e obligacion di entrega e declaracion di 
winstbelasting. Pa cu esaki e compania mester tin su account di 
BOi pa e por drenta den e portal. Keda sin cumpli lo bay causa un 
boet locual no ta necesario. 


Carta di apoderacion 
E companianan cu ta desea pa un otro persona of nan consehero 
regla un account di BOi pa nan, mester duna e persona un carta di 
apoderacion (machtigingsbrief) specialmente pa pidi un account. 
Por haci uzo di e carta di apoderacion special cu ta disponibel 
riba impuesto.aw. 


Unidad fiscal 
Cu digitalisacion di e declaracion di winstbelasting, e compa- 
nianan subsidiario (dochtermaatschappijen) no lo bay ricibi e 
declaracion den BOi. Unicamente e compania mama (holding of 
moedermaatschappij) tin e obligacion di entrega e declaracion 
di winstbelasting. E companianan cu ta forma parti di un unidad 
fiscal por consulta e informacion den nan portal di BOi via e folder 
“Gegevens belastingplichtige”. Si acaso e datonan no ta corecto, 
lo mester haci un peticion pa coreccion via impuesto.aw: Home > 
Digitale formulieren > Fiscale eenheid. 


Consulta e datonan den BOi portal 
E contribuyente di winstbelasting por consulta su datonan den e 
portal “BO impuesto” of “BOi”. Despues di log in, scoge e folder 
“Gegevens belastingplichtige”. Den e folder por haya e datonan di 
adres, number di cuenta di banco, unidad fiscal y pa cua tiponan 
di impuesto e compania ta registra. 


Pa mas informacion por tuma contacto cu Departamento di 
Impuesto na telefon 522 7423 of 522 7424 y pidi pa un operador. 


E declaracion di 
winstbelasting 2023 ta wordo 
otorga den forma digital 


Dia 16 di mei 2024 e declaracion ta 
disponibel den e portal “BO impuesto” 

Now Playing 


For Showtimes and online ticketing: www.caribbeancinemas.com 


A fever dream action film that follows Boy, a deaf person with a 
vibrant imagination. When his family is murdered, he is trained by a 
mysterious shaman to repress his childish imagination and become 
an instrument of death. 


Tashi, a former tennis prodigy turned coach is married to a cham- 
pion on a losing streak. Her strategy for her husband’s redemption 
takes a surprising turn when he must face off against his former 
best friend and Tashi’s former boyfriend. 


After leaving the business one year earlier, battle-scarred stuntman 
Colt Seavers springs back into action when the star of a big 
studio movie suddenly disappears. As the mystery surrounding 
the missing actor deepens, Colt soon finds himself ensnared in a 
sinister plot that pushes him to the edge of a fall more dangerous 
than any stunt. 


After receiving an order to be replaced in Operation Strix, Loid 
decides to help Anya win a cooking competition at Eden Academy, 
by making the director’s favorite meal in order to prevent his 
replacement. 


Boy Kills World 


challenger 


the fall guy 


spy x family 


code: 
White 

HORACIO Oduber Hospital ta comparti cu comunidad di 
Aruba e cifranan pa loke ta luna di maart 2024. E cifranan aki 
banda di brinda transparencia y informacion ta duna comu- 
nidad di Aruba un indicacion di cuanto pashent Hospital ta 
atende mensualmente, cuanto operacion ta tuma luga, pero 
tambe cuanto donacion di sanger a tuma luga na Bloedbank 
y mas. 


Na maart a hospitalisa 780 pashent cual ta menos compara 
si compara esaki cu februari (811 pashent) y tambe januari 
(882 pashent). Na luna di maart e admision di pashent 
tabatin un duracion di un promedio di 4,1 dia. 


E ocupacion di cama durante luna di maart tabata 84,9%, 
pues mas abou cu luna di februari cu tabata na 96,6%. A 
tuma luga den Hospital su compleho di operacion 514 oper- 
acion cual ta menos cu na luna di februari (551 operacion). 


Departamento di Emergencia a atende na luna di maart 2950 
pashent cu ta mas pashent compara cu na luna di februari 
(2806 pashent). Ta importante pa menciona tambe cu 45% 


di e total na maart no tabata rekeri cuido di emergencia. 


A nace un total di 71 baby durante luna di maart di cual 
33 ta mucha homber y 38 ta mucha muhe. Y na februari 
Bloedbank Aruba a ricibi un total di 154 donacion di sanger. 


Specialistanan den servicio di Hospital a haci un total di 
6791 consulta cu pashent cu ta 436 consulta mas cu na 
luna di februari. 


Departamento di radiologia a haci un total di 4499 test 
manera CT scan, MRI, echo y mas. Un total di 11513 persona 
a bishita LABHOH pa haci nan test diagnostico. Y na luna di 
maart un total di 800 pashent a sali for di Hospital y regresa 
nan cas. 


Nos vision na HOH ta pa tin cuido accesibel pa un y tur sin 
mester afecta e calidad y esey nos ta traha diariamente riba 
dje. Sin nos coleganan cu semper t’ey esaki no lo ta posibel, 
p’esey palabra di gratitud pa un y tur cu ta traha y ta forma 
parti di HOH. 


Ocupacion di cama poco poco bek na normalidad 


Cifra mensual di Hospital pa luna di maart 2024 

CIUDAD di Baltimore a tuma accion legal contra e doño y adminis- 
trador di e barco di container, Dali, cu a dal contra di un di e brugnan 
principal di e ciudad, cu a causa su collapse y e perdida tragico di seis 
bida. 


Segun e demanda presenta dialuna, e ciudad ta declara cu e Dali tabata 
siguramente inadecua pa nabega, culpando e doño y gerente di e barco 
pa su supuesto negligencia. E demanda ta afirma tambe cu e collapse 
di e brug tabata un consecuencia directo di e echo cu e barco no tabata 
apto pa nabega y e negligencia y imprudencia grave di e acusadonan. 


Identifica como Grace Ocean Private Limited y Synergy Marine Private 
Limited, e doñonan y e gerentenan di Dali, kendenan ya a purba di limita 
nan responsabilidad via un peticion hudicial. Sinembargo, e ciudad 
ta keda firme den su buskeda di husticia, buscando responsabilidad 
completo via un huicio cu hurado den Corte di Distrito di Maryland na 
Merca. 


E demanda ta sostene cu e ‘responsabilidad calcula’ presenta p’e 
companianan ta drasticamente inferior n’e perdidanan y e dañonan real 
causa p’e collapse di e brug. Ademas, e ta enfatisa e detayenan cu ta 
concerní e condicion di e Dali y e competencia di e tripulacion, enfati- 
sando e salida di e barco for di e haf a pesar di e problemanan conocí 
cu su suministro di energia y capacitacion di e tripulacion. 


Memey di e investigacionnan cu ta tumando luga, e funcionarionan di 
haf a implementa medida temporal pa reestablece trafico maritimo, 
maske c’un capacidad limita. E accion legal di e ciudad ta enfatisa e 
urgencia pa trata preocupacion di siguridad y garantisa dunamento di 
cuenta despues di e incidente tragico. 


Mientras cu e esfuersonan di recuperacion ta continua, cu e opera- 


Baltimore cu demanda contra doño y 
gerente di Dalí despues di collapse di Brug 


cionnan di extraccion y recuperacion di ruina 
ainda ta andando, e preguntanan ta persisti 
riba e destino di e miembronan di tripulacion y e 
cronograma pa reanuda e operacionnan portu- 
ario normal. 


Cu e investigacionnan federal y e proceduranan 
legal andando, e comunidad ta spera contesta y 
husticia p’e victimanan di e tragedia devastador 
aki. 

E Agencia Internacional di Energia (IEA) a publica su 
perspectiva anual global di vehiculo electrico, proyectando 
un crecemento solido den benta mundial di auto elec- 
trico pa 2024, y ta spera cu e cifranan lo yega cerca di 17 
miyon pa fin di aña. A pesar di e retonan di corto plaso den 
algun mercado, e informe ta indica un aumento significativo 
den demanda di vehiculo electrico (EV) durante e proximo 
decada, remodelando e industria mundial di auto y reduci- 
endo substancialmente e consumo di petroleo pa transporte 
riba caminda. 


Den e prome kwartaal di 2024, e benta di autonan electrico a 
experencia un aumento di 25% compara cu e mesun periodo 
di 2023, cu cifranan di benta den e prome tres lunanan di 
aña ekivalente n’e totalidad di 2020. En particular, ta spera 
cu China lo lidera e caminda, y ta spera cu e benta di auto 
electrico lo subi na mas o menos 10 miyon, representando 
45% di tur benta di auto den e pais. 


Na Merca, ta premira c’un di cada nuebe auto bendi lo ta 
electrico, mientras cu na Europa, autonan electrico lo repre- 
senta mas o menos un di cada cuater auto bendi, a pesar di 
un perspectiva generalmente debil pa benta di auto di pasa- 
hero y gradualmente eliminacion di subsidio den algun pais. 


E informe ta ilustra un record di 2023, unda e benta mundial 
di auto electrico a aumenta cu 35% na casi 14 miyon. 
Mientras cu e demanda a keda concentra na China, Europa 
y Merca, e crecemento tambe a acelera den mercado emer- 
gente manera Vietnam y Thailandia, unda autonan electrico 


tabata representa un parti significativo di tur auto bendi. 


Ta spera cu inversionnan significativo den e cadena di sumi- 
nistro di vehiculonan electrico, sosten continuo di e mane- 
honan y baha prijs di vehiculo electrico y bateria lo impulsa 
cambionan nobo den e proximo añanan. Den e configuracion 
actual di e manehonan, e informe ta predici cu tur otro auto 
cu ta wordo bendi mundialmente lo ta electrico pa 2035, 
cu obhetivonan ainda mas ambicioso cu por wordo logra si 
paisnan cumpli cu nan promesanan energetico y climatico. 


Fabricantenan a intensifica nan esfuersonan pa satisface e 
ambicionnan creciente pa vehiculonan electrico, cu compro- 
miso financiero substancial y un capacidad di produccion 
di bateria bon posiciona pa satisface e demanda creciente. 
Mientras cu e gastonan inicial ta keda un preocupacion, e 
informe ta enfatisa cu e gastonan operativo mas abou di 
vehiculonan electrico ta ofrece beneficio den largo plaso, 
specialmente mientras cu e competencia den mercado ta 
intensifica y tecnologia di bateria ta mehora. 


Sinembargo, garantisa un infrastructura di carga publico 
adecuado ta keda crucial pa un crecemento sostenibel den 
e mercado di vehiculo electrico. Mientras cu e cantidad di 
punto di recarga publico a aumenta significativamente, 
mester di mas expansion pa satisface e demanda creciente 
pa vehiculonan electrico. E formuladonan di maneho tambe 
mester planea cuidadosamente pa evita e tension excesivo 
di e red di electricidad mientras adopcion di vehiculo elec- 
trico ta sigui aumenta. 


Segun AIE 


Benta mundial di auto electrico premira pa yega 17 Miyon na 2024 

DEN un desaroyo preocupante, Colombia recientemente a 
wordo identifica como un di e paisnan cu ta enfrenta insig- 
uridad alimentario severo, segun Nacionnan Uni a informa. E 
evaluacion anual di e Red Mundial contra Crisis Alimentario 
(GNAFC), den asociacion cu e Organisacion di Nacionnan 
Uni pa Alimentacion y Agricultura (FAO) y e otro organ- 
isacionnan di Nacionnan Uni, ta enfatisa un tendencia preo- 
cupante cu ta afecta e poblacion residente di Colombia. 


Segun e ultimo informacionnan, e residentenan di Colombia 
ta experenciando insiguridad alimentario agudo pa prome 
biaha, cu ta marca un cambio significativo cu añanan ante- 
rior. E informe ta enfatisa e retonan cu comunidadnan 
rond di e pais ta enfrenta pa cu acceso na un suministro di 
cuminda adecua y confiabel, pintando un imagen scur di e 
crisis creciente. 


Mientras cu e informe ta atrae atencion riba e situacion 
dificil di Colombia, e ta ilustra tambe un tendencia contrario 
observa na Latino America y Caribe. A pesar di e reduccion 


general den e porcentahe di poblacion cu ta enfrenta insig- 
uridad alimentario den e region durante 2023, e inclusion 
di Colombia den e lista ta subraya e gravedad di e situacion 
dentro di su fronteranan. 


Particularmente interesante ta e distincion cu ta wordo haci 
den e reporte entre e poblacion residente di Colombia y otro 
gruponan, manera migrantenan y refugiadonan. E diferen- 
ciacion aki ta enfatisa e naturalesa multifacético di e crisis 
di insiguridad alimentario, reconociendo e diferente retonan 
cu varios segmento di sociedad ta enfrenta. 


Publica ariba diaranson, e informe ta sirbi como un recorda- 
torio critico di e necesidad urgente pa tuma medida pa trata 
insiguridad alimentario na Colombia y mas leu. 


Mientras comunidadnan ta afrontando e impacto devas- 
tador di acceso inadecuado na cuminda, ta rekeri esfuerso 
concerni na nivel local, nacional y internacional pa alivia 
sufrimento y garantisa siguridad alimentario pa tur. 


Segun Nacionnan Uni 


Colombia ta uni su mes n’e lista di nacionnan 
cu ta enfrenta insiguridad alimentario severo 

MINERAL ta wordo yama “e ‘spark- 
plugnan’ di bida” pasobra nan ta hunga 
un rol crucial den casi tur funcion di 
nos curpa. Hunto cu e vitaminanan, nan 
ta traha den sinergia, y ta sostene un 
centenar di proceso necesario pa salud y 
bienestar general. For di densidad di weso 
te sintesis hormonal, funcion imunologico 
y circulacion di sanger, mineral ta indis- 
pensabel. 


Kico ta mineral? 
Mineral ta substancia inorganico natural 
cu ta wordo haya abao (den tera) y den 
awa. Nos ta haya nan principalmente a 
traves di nos cuminda. Sinembargo, pa 
motibo di diferente factor, hopi hende ta 
sufri di deficiencia y insuficiencia den e 
mineralnan esencial, cu ta impacta nan 
salud. 


Tipo di mineral y nan beneficionan pa salud 
Macronutriente 
1. Potasium: Esencial pa balans di likido, 
salud di weso y funcionamento di curason. 
2. Fosforo: Vital pa salud di weso y djente, 
reparacion celular y produccion di energia. 
3. Sodium: Importante pa e funcion di e 
sistema nervioso, e contraccion muscular 
y e balance di likido. 
4. Magnesium: Necesario pa produccion 
di energia, funcion muscular y salud di 
curason. 
5. Calcium: Crucial pa desaroyo di weso 
y djente, contraccion muscular y funcion 
nervioso. 


Micronutriente 
6. Hero: Necesario pa transporte di 
oxigeno, produccion di energia y funcion 
imunologico. 
7. Iodium: Fundamental pa salud y metab- 
olismo di tiroide. 
8. Manganesium: Ta apoya regulacion di 
sucu den sanger, salud di weso y funcion 
imunologico. 


9. Molybdenum: Ta yuda elimina toxina y 
salud di e higra. 
10. Selenium: Esencial pa funcion tiroideo, 
metabolismo y sosten imunologico. 
11. Zinc: Vital pa funcion imunologico, 
salud di cuero y sintesis di DNA. 
12. Boron: Importante pa salud di weso, 
balance hormonal y sanacion di herida. 
13. Chloride: Ta yuda den funcion electro- 
litico y balans di likido. 
14. Chromium: Ta yuda regula e sucu den 
sanger y mehora e perdida di peso. 
15. Cobalt: Esencial pa e produccion 
di celulanan di sanger y e funcion di e 
sistema nervioso. 
16. Koper: ta promove formacion di celnan 
cora y actividad enzimatico. 


Deficiencia Mineral Comun 
E deficiencianan mineral mas prevalente ta 
inclui iodium, hero, magnesium y selenio. 


Ken ta mas vulnerabel pa haya deficiencia 
mineral? 
E personanan cu mas riesgo di deficiencia 
mineral ta inclui e personanan di edad 
halto, e personanan cu sobre peso, hende 
muhe cu ta na estado of cu ta duna pecho, 
e personanan cu un nivel socioeconomico 


abou y hende muhe di 18 pa 50 aña. 


Dicon deficiencia mineral ta asina comun? 
Varios factor ta contribui na e aumento di 
deficiencia mineral: 
• Alteracion di e microbioma di suela door 
di uzo di herbicida manera glifosato. 
•Uzo di fertilisante sintetico cu no tin nutri- 
ente esencial. 
•Monocultivo cu ta caba cu tur e miner- 
alnan den e suela. 
•Aumento di prevalencia di malesa cronico 
cu ta rekeri un consumo mas halto di nutri- 
ente. 
•Contaminacion 
y 
exposicion 
na 
substancia kimico ta aumenta e necesidad 
di nutriente den curpa. 
•Consumo excesivo di cuminda procesa. 
•Problema di salud intestinal cu ta difi- 
culta absorcion di mineral. 
•Uzo di medicamento manera inhibidor 
y antibiotica cu ta caba cu mineral den 
curpa. 


E sinergia entre Mineral y Vitamina 
Tin combinacion di vitamina y mineral cu 
ta funciona sinergicamente: 
○ Magnesio cu vitamina D. 
○ Vitamina K2 cu vitamina D y Calcium. 
○ Zinc cu koper. 
○ Koper cu hero. 
○ Potasium cu sodium. 
○ Vitamina B12 cu folium. 


Mientras cu suplemento conteniendo 
mineral por yuda trata deficiencia, mester 
uza nan cu precaucion y den forma adec- 
uado pa evita desbalans y cansancio di 
nutriente. Idealmente, obtene mineral via 
un dieta varia y balansa ta e miho manera 
pa un salud optimal. Door di compronde e 
importancia di e mineralnan y nan interac- 
cion cu e diferente vitamina, nos por tuma 
medida proactivo pa sostene e funcionnan 
di nos curpa pa un miho salud y bienestar 
general. 


SALUD, BEYESA 
+ Y Bienestar Personal + 
+ Y Bienestar Personal + 


E importancia di mineral pa un salud optimal 

DEN e ritmo rapido di e mundo profesional di awendia, hende 
ta topa cu momento di insatisfaccion of cansancio exce- 
sivo/fatiga (burnout) den nan carera. Ora nan ta enfrenta 
e retonan aki, dos strategia comun ta surgi: ‘downshifting’ 
(reduci ritmo/ baha velocidad) y ‘quiet quitting’ (posicion di 
desinteres). Cada enfoke ta trece cu ne diferente bentaha y 
desbentaha, pero evidencia ta sostene argumento na fabor 
di ‘downshifting’ como un solucion proactivo y sostenibel. 


Downshifting: Haya balans y proposito 
Reduci bo ritmo ta nifica intencionalmente reduci e veloc- 
idad y intensidad di bo bida laboral, mescos cu baha velo- 
cidad di auto mientras cu bo ta stuur. E ta encera reconoce 
abiertamente e necesidad pa reduci e oranan di trabou y 
alivia e presion pa preveni cansancio. Diferente na ‘quiet 
quitting’, unda cu hende ta desconecta den un forma clan- 
destino, e reductornan di ritmo ta comunica abiertamente 
cu e dunadonan di trabou y ta busca solucion pa mantene 
productividad mientras ta priorisa bienestar. 


Ora hende ta sinti nan mentalmente agota p’e demandanan 
di trabou, pero nan no por permiti nan mes pa renuncia pa 
motibo di e responsabilidadnan financiero, e posibilidad pa 
nan reduci nan ritmo ta bira un opcion confiabel. E ta permiti 
nan logra un balans entre trabou y bida personal door di 
explora e opcionnan manera ora reduci, trabou remoto (for 
di cas) of creacion di trabou. Ademas, e reductornan por 
considera trayectorio profesional alternativo of busca opor- 
tunidad di desaroyo profesional pa reanima nan pasion y 
motivacion. 


Quiet Quitting: Alivio a corto plaso cu consecuencia a largo 
plaso 
Ademas, ‘quiet quitting’ ta nifica desconecta di e tareanan 
laboral sin comunica e intencionnan abiertamente of busca 
solucion alternativo. Mientras cu e por duna alivio inmediato 
di stress relaciona cu trabou, ‘quiet quitting’ ta trece incon- 
veniente significante. E por daña reputacion profesional, 
pone tension relacionnan cu colega di trabou y e super- 
visornan y frustra oportunidad pa crecemento y desaroyo 


profesional. 


Sin trata e problemanan cu ta causa insatisfaccion, e perso- 
nanan cu ta scoge pa ‘quiet quitting’ por haya nan mes 
atrapa den un ciclo di infelicidad y frustracion. E enfoke aki 
no ta duna solucion sostenibel y por obstaculisa e perspec- 
tivanan profesional a largo plaso y satisfaccion personal. 


E argumento pa scoge pa ‘downshifting’ 
Riba mercado laboral dinamico di awendia, e eventonan 
imprevisto por altera e trayectorio profesional, cu ta hiba 
hende pa reevalua nan prioridadnan y busca satisfaccion 
mas leu di e e camindanan tradicional. ‘Downshifting’ ta 
ofrece un enfoke proactivo pa maneha e retonan profesional, 
priorisando bienestar personal mientras ta haci esfuerso pa 
logra realisacion profesional. 


Comunicando e necesidadnan abiertamente y explorando e 
camindanan alternativo, e reductornan por nabega e transi- 
cionnan cu intencion y busca un dinamica laboral-personal 
mas balansa y satisfactorio. Mientras cu ‘quiet quitting’ por 
ofrece alivio a corto plaso, ‘down shifting’ ta promove satis- 
faccion profesional a largo plaso y crecemento personal. 


Na final, ora nan ta enfrenta e retonan profesional, ta miho 
pa opta pa reduci velocidad en bes di entrega silenciosa- 
mente. Adoptando un comunicacion habri, solucion proac- 
tivo di problema y un compromiso cu e balans sostenibel 
entre bida laboral y personal, hende por nabega e transi- 
cionnan profesional cu resiliencia y proposito, logrando mas 
satisfaccion den nan bida profesional. 


Traha pa biba of biba pa traha: 


Baha velocidad enbes di entrega profesionalismo cu proposito 


Diahuebs, 25 April 2024 
SALUD 
22 
AWEMainta 


HUÑA pa hopi tempo caba ta wordo uza como un canvas pa 
auto-expresion y simbolo di status, datando bek for di civili- 
sacion antiguo. AWEMainta ta hiba bo den un biahe colorido 
door di historia di pinta huña (esmalte), for di Babilonia te 
na e Instagram feeds di awendia. 


Unda tur cos a cuminsa 
Na 3200 BC, e guerreronan di Babilonia tabata pasa varios 
ora preparando pa bataya, incluyendo tiña nan huñanan cu 
kohl. E colonan di nan huñanan supuestamente tabata coin- 
cidi cu nan rango den ehercito, huña preto tabata indica un 
status mas halto. 
Mientrastanto, na 3000 BC, e sociedad Chines a uza e colo 
di nan huñanan pa indica rango y dinastía, y realesa a uza 
hopi biaha tono cora vibrante. Uza e color robes por a hasta 
hiba bo na castigo di morto! 


E preferencia di Cleopatra 
Leyenda ta bisa cu Cleopatra tabata prefera su huñanan 
tiña cu henna, particularmente den un tono di sanger cora. 
Aunke tin un debate riba esaki, henna a wordo uza pa tiña 
huña for di aña 5000 BC. 


E prome Nail Salon 
Sinembargo ta te cu 1878 ora Mary Cobb a habri e prome 
salon di manicure na Merca, “Mrs. Pray’s Manicure”. Despues 
di esaki el a revoluciona e industria door di inventa e vijl y 
publica e prome guia di manicure na cas. 


Nacemento di e marcanan grandi 
Na 1911, Cutex a lansa su suavisante di cuticula, habriendo 
caminda pa esmalte likido na 1925. E makiyado Michelle 
Menard a introduci e esmalte briyante na 1920, fundando 
Revlon den e proceso aki. E marcanan aki a bira nomber 
familiar, dunando forma na e industria di beyesa pa varios 
decada largo. 


Un invento genial 
Dentista Frederick Slack a inventa huña acrilico acciden- 
talmente na 1957 ora e tabata drecha un huña kibra. Su 
creacion, traha di papel aluminio y acrilico dental, a revolu- 
ciona e industria di huña. 


E debut di un clasico 
Na 1975, Jeff Pink a crea e manicura Frances pa adapta na 
e cambionan rapido di bistimento den e setnan di filmacion. 
Poco e tabata sa cu esaki lo bira un faborito atemporal, debu- 
tando riba e pasarela di Paris y cautivando mundo henter. 


Colo famoso 
Den añanan 80, Essie Weingarten a lansa su coleccion di 
esmalte di huña, cu Joan Rivers como promotor di e color 
‘Jelly Apple’. Na 1994, e color ‘Chanel Rouge Noir’ uza pa 
Uma Thurman den ‘Pulp Fiction’ a desata un locura pa e 
tono vampiro, solidificando su status di culto. 


Tendencia actual 
Huña ta keda un industria prospero, impulsa p’e platafor- 
manan di e rednan social manera Instagram y Snapchat. E 
artistanan di huña ta mustra nan talentonan online, impul- 
sando e demanda di diseño y producto innovativo. 


For di e ritualnan antiguo te n’e tendencianan moderno, e 
historia di esmalte di huña ta un testimonio di e fascinacion 
duradero di humanidad pa bunitesa y auto-expresion. Sea 
un declaracion audaz of un accento sutil, nos huñanan ta 
sigui conta storia di cultura, creatividad y estilo. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


For di 3200 B.C. te awor 


Evolucion di pintura di huña 

C I E N C I A 


E cientificonan a afirma cu mas animal di loke a kere ante- 
riormente, tin consenshi, loke por conduci na cambio den e 
actitud di e humanonan pa nan y genera hasta modificacion 
den e leynan, NBC News a informa. 


Casi 40 cientifico firma e Declaracion di New York riba 
consenshi Animal, presenta diabierna den un confer- 
encia n’e Universidad di New York, cu ta marca un punto 
di inflexion den e tratamento di e animalnan manera ser 
consciente. E documento a wordo crea despues cu reciente 
descubrimento a mustra riba algun capacidad cognitivo di 
insecto, plaga y crustaceo (manera cangreu, kreeft, etc.) cu 
ta constitui señal di pensamento of experiencia consciente. 


Segun e declaracion, e investigadonan a yega na “un 
acuerdo amplio” riba varios punto, entre nan cu ta “existi un 
respaldo cientifico solido n’e atribucionnan di experiencia 
consciente na otro mamifero y na parha.” 


Tambe, ta bisa cu “ e pruebanan experimental ta indica na 
por lo menos un posibilidad realista di experiencia consci- 
ente den tur e vertebradonan (incluyendo reptil, amfibio y 
pisca) y den hopi invertebradonan (incluyendo como minimo 
molusco cefalopodo, crustaceo decapodo y insecto).” Como 
consecuencia, den e declaracion ta subraya cu ta “irespon- 
sabel’ ignora e echo cu e animalnan tin consenshi den e 
decisionnan cu ta afecta e sernan bibo ey. “Nos mester 
considera e riesgonan pa bienestar y uza e pruebanan 
fundamental nos respons n’e riesgonan ey,” a agrega. 


Un di e firmantenan di e declaracion, Jonathan Birch, profesor 
di Filosofia di e Scol di Economia di London, a indica cu e 
documento ta demostra cu e cientificonan ta avansa den 
e estudio di consenshi di e animalnan. “Hende ta bay tribi 
bay eynan di un forma cu antes nan no tabata hacie y ta 
contempla e posibilidad cu e animalnan manera bij y secat 
y e sepianan por tin algun forma di experiencia consciente,” 
el a indica. 


Descubrimento y consecuencia legal 
Den e ultimo cinco añanan, e investigadonan a haci avance 
grandi den e studio di e consenshi animal. Por ehempel a 
descubri cu e piscanan limpiado ta reconoce nan mes den 
un spiel, bij ta entretene nan mes door di lora bala di palo, 
secat ta evita luga caminda cu nan a experencia dolor den 
pasado, pisca zebra ta mustra señal di curiosidad y sepia 
por corda loke nan a mira of scucha. 


E cientificonan ta sostene cu e descubrimentonan aki por 
duna luga na cambio den e legislacionnan. Riba esaki, 
Rajesh Reddy, profesor adhunto y director di e programa 
di Derecho animal di Lewis & Clark College, ta afirma cu na 
Merca, e descubrimentonan por conduci na un cambio den 
e legislacion federal y na reconocemento di e animalnan 
como ser sensibel, loke di su banda lo reforsa su medida di 
proteccion. “E declaracion aki y otro forma di haci e publico 
mira cu e animalnan no ta menos automata biologico, por 
crea un sosten masivo n’e medidanan di proteccion,” el a 
asevera. 


Di su parti, Birch a señala cu e reconocemento di e animalnan 
manera ser sensibel lo consolida e concepto di sacrificio 
humanitario. 


A descubri mas animal cu tin consenshi 

DEN un desaroyo innovativo, e profesionalnan medico di 
Barcelona a logra haci un cirugia cardiaco robotico den un 
adolescente, marcando un paso importante den atencion 
cardiaco pediatrico. E tecnica avansa aki ta representa un 
cambio di paradigma den tratamento di defecto di curason 
congenital y ta ofrece un speransa nobo pa pashent hoben 
y nan famia. 


Cardiopatia congenita (CHD) ta referi na anomalía structural 
presente desde nacemento cu ta afecta aproximadamente 
1% di nacemento bibo rond mundo. Tradicionalmente, trata- 
mento di malesa di curason coronar den e pashentnan hoben 
tabata encera un operacion di curason habrí, un procedura 
cu ta trece riesgo y reto inherente. Sinembargo, e avan- 
cenan recien den robotica a revoluciona cirugia cardiaco 
pediatrico, permitiendo intervencionnan menos invasivo y 
mas preciso. 


Den e operacionnan recien haci na dos hospital na Barcelona, 
e dokternan a uza tecnica robotico avansa pa opera adoles- 
cente cu defecto cardiaco congenito. Diferente cu cirugia 
tradicional di curason habri, procedemento robotico ta 
implica incision chikito den e torso di e pashent, reduciendo 
e tempo di recuperacion despues di cirugia y minimalisando 
e impacto cosmetico. Poniendo un camara den e curason, 
e ciruhanonan ta haya un bista cla di e area di operacion, 
permitiendo un precision milimetrico y miho resultado. 


E procedimentonan innovativo aki ta representa un avance 
grandi den cuido cardiaco pediatrico y ta ofrece hopi bentaha 
riba cirugia convencional. E cirugia cardiaco robotico ta 
menos invasivo, reduciendo e riesgo di complicacion y 
acelerando e proceso di recuperacion di e pashent. Ademas, 
nan ta permiti e ciruhanonan pa haci procedura delicado 
cu un precision incomparabel, garantisando e resultadonan 
optimo pa pashent hoben. 


Sinembargo, ta importante pa reconoce e limitacionnan di 
cirugia robotico den cuido cardiaco pediatrico. Mientras cu 
e procedimentonan aki ta duna resultado prometedor, nan 
ta limita na e tamaño y edad di e pashentnan. E instrumen- 
tonan uza den cirugia robotico a wordo diseña original- 
mente pa adulto, cu ta pone reto den tratamento di pashent 
pediatrico. A pesar di e limitacionnan aki, e exito di e opera- 


cionnan di ultimo tempo ta enfatisa e potencial di tecnologia 
robotico pa revoluciona atencion cardiaco pediatrico. 


Den reaccion riba e demanda creciente di cuido cardiaco 
pediatrico specialisa, e hospitalnan di Barcelona a esta- 
blece un centro di malesa di curason congenito. E enfoke 
interdisciplinario aki ta reuni ciruhano cardiovascular, cardi- 
ologo, pediatra y anestesiologo pa duna atencion integral na 
mucha cu defecto cardiaco. Pa duna atencion colaborativo 
den tur etapa di bida, e centro ta haci esfuerso pa extende e 
tecnicanan di operacion na e poblacion pediatrico y mehora 
e resultadonan di e pashentnan hoben cu malesa di curason 
congenito. 


E exito recien den cirugia cardiaco robotico ta representa 
un punto importante den atencion cardiaco pediatrico y ta 
ofrece speransa nobo p’e pashentnan hoben y nan famia. 
Mientras tecnologia medico ta sigui evoluciona, ta esencial 
pa priorisa investigacion y innovacion den cuido cardiaco 
pediatrico pa tur mucha tin acceso na tratamentonan sigur 
y efectivo pa defecto cardiaco congenito. Pa medio di colab- 
oracion y progreso continuo den tecnologia medico, nos por 
haci esfuerso pa logra miho resultado y un miho calidad di 
bida pa mucha cu malesa di curason congenito. 


Avance den cirugia cardiaco pediatrico 
Procedemento cardiaco robotico ta 
ofrece speransa na pashent hoben 

D E P O R T E 


deporte@awemainta.com 


E Furiosonan di Santa Fe no a hunga nan miho wega pero 
tawata suficiente pa gana e miyonario nan di Real Koyari. 
E Furiosonan hopi mas velocidad, hopi mas fisica, y mas 
agresivo pero ayera nochi no por a haya nan ritmo di wega 
cu nos ta custumbra di mira. Real Koyari hungando riba 
un tempo abou ta logra mantene e score empata na cero 
gol, pero na di 25 minuut Hugo Roberts ta probecha di un 
fayo den defensa pa haci e wega 1-0. Despues di e gol aki e 
Furiosonan ta sigui ataca y un Real Koyari purbando di bay 
dilanti pero cu solamente Anthony Arends luchando dilanti 
tawata dificil p’e team miyonario por a crea algun peliger p’e 
gol di Atletico Santa Fe, cu e anochi aki tawata tin Belzius 
Pudens den gol. 


E Furiosonan ta aumenta e bentaha na di 40 minuut ora 
c’un pase di e keeper di Real Koyari ta wordo intercepta p’e 
bolante di Santa Fe y den un hugada rapido ta yega riba 
pia di Yvano Geerman cu sin basila ta haci e wega 2-0. Ni 3 
minuut despues un hugada similar ta pasa pero e biaha aki 
t’e goleador Fladimy Francois cu ta pone e bala den net pa 
haci e wega 3-0. E gol aki sigur tawata un sla duro n’e moral 
di e team miyonario cu tawata bayendo e prome mita rega- 


lando dos gol n’e Furiosonan. 


Den di dos tempo Atletico Santa Fe ta pone dos bala mas 
den net. Na di 79 minuut tawata Frederick Brown cu ta haci 
e wega 4-0 y ni un minuut despues ta Javier Morales ta pone 
e score final cu ta 5-0. Mester remarca cu e wega a casi 
bay for di man. E referee Humphrey Tromp tawata laga hopi 
hugada fuerte sigui y esaki sigur a trece basta tension entre 
e dos team nan. P’e Furiosonan di Santa Fe, e victoria aki 
ta yuda nan yega 18 punto y ta sigura e di dos luga. Nan 
siguiente wega ta contra e leader di e grupo, e speransa 
berde di Savaneta, SV La Fama. 


Campeonato pasa t’e mesun Santa Fe cu ta kibra e invicto 
di La Fama den di dos buelta. Ta di mira si e historia lo ripiti 
e aña aki. E wega aki ta programa pa diadomingo 8or di 
anochi, e orario estelar. Real Koyari su siguiente compro- 
miso ta contra e pirata nan di Caraval cu keto bay ta 
luchando pa drenta den e prome 3 luga nan. E wega aki lo 
ser hunga dialuna 29 di April pa 7or di anochi. Tur wega ta 
den compleho deportivo Frans Figaroa. 


Futbol Copa Honor Plata 


Santa Fe ta gana Real Koyari y ta sigura e di dos luga 

E submarino blauw di Pos Chiquito Unistars ta dal un paso 
importante den nan meta pa logra subi p’e division mas halto 
di nos futbol local. Despues di dos derota sigui, e presion 
tawata grandi riba e oncena di Pos Chiquito y pone riba dje 
e rosea cayente di e Hulknan di Bubali tras di nan neck. 


Sigur tawata un alegria ora cu e referee a pita pa final di e 
wega. Un Atlantico Deportivo cu no tawata tin nada mas di 
haci sino duna acto di presencia pero e solo hecho cu nan a 
yega y no yega so, tambe cu intencion di duna bataya a haci 
varios hende den e uniform blauw nervioso. 


E bala ta rondo y manera e di dos buelta tawata bayendo p’e 
submarino blauw, sigur tur cos por a pasa durante e wega 
aki. Pero Ramil Romero ta pone tur hende calma cu e prome 
gol na di 10 minuut pa duna Unistars e bentaha di 1-0. Di 
eynan Unistars ta sigui domina pero c’un Atlantico inco- 
modo haciendo e dificil p’e submarino traha su wega. 


Na di 22 minuut Jeandrick de Cuba ta haci e wega 2-0 pa 
trece mas trankilidad y asina poco poco Unistars a cuminsa 
haya mas confiansa. Na di 40 Minuut e Capitan Ricky 
Engelbrecht ta haci e wega 3-0 y e “Cerebro” Margin Kock 
ta haci e wega 4-0 net prome cu half time. Den di dos tempo 
ora cu tur hende a kere cu e wega ta morto Atlantico ta Sali 


duro y ta cuminsa crea oportunidad nan clave di gol, pero t’e 
keeper Jean Carl Henriquez cu ta trece salbacion pa tene e 
score manera e ta. Na di 71 minuut Danny St Jago ta haci su 
mes presente c’un bunita gol pa haci e wega 5-0. 


E team di Atlantico no ta entrega y ta sigui ataca y na di 83 
minuut Edwin Padilla ta score e gol di honor p’e Benjamin di 
Santa Cruz pa haci e wega 5-1. Despues di e gol aki Atlantico 
ta haya confiansa y ta crea algun bon oportunidad mas pero 
no ta probecha. Cu e wega halando su ultimo rosea Ramil 
Romero ta score su di dos gol di anochi, un cabezaso duri- 
simo pa pone e punto final riba e score cu ta termina 6-1. Cu 
e victoria aki e Submarino blauw ta yega 18 punto, 3 menos 
cu SC United y 3 mas cu e Hulknan di Bubali. 


Faltando dos fecha mas y ainda ningun hende por bati riba 
pecho y bisa cu nan ta campeon. Esun cu tin e caminda mas 
dificil t’e Hulknan di Bubali cu mester enfrenta SC United 
diamars anochi y den e ultimo fecha topa cara cara cu e 
submarino Blauw di Pos Chiquito. 
E submarino ta topa e Caymannan di Rooi Afo e diado- 
mingo aki pa 4or di atardi. Un wega sigur dificil mirando cu 
e Cayma nan ta bin p’e revancha. Un invitacion ta bay n’e 
fanaticada di futbol pa yega stadion diadomingo pa apoya 
bo team faborito. 


Futbol Copa Honor Plata 


Unistars ta gana Atlantico Deportivo y ta sigura un luga den playoff 

AMANTENAN di e deporte y pasa tempo mas gusta pa nos 
Rubianonan, esta Domino, ta cla pa start sali. Aruba Domino 
Bond tin e placer di presenta e Campeonato Nacional di 
Domino Balashi 2024. 


Aruba ta keda invita pa diabierna awor, dia 26 di April 2024, 
p’e gran apertura, cu lo tuma luga na Club Sport Boys, 
cuminsando pa 6.30 di anochi cu un bunita desfile di e 9 
teamnan di Domino Organisa na Aruba. 


E campeonato Nacional di Domino Balashi 2024, lo conta e 
aña aki cu e siguiente 9 teamnan: Old Parr Dt, GoldStone Dt, 
Extreme Dt, Sport Boys Dt, Eagles Dt, Trappers Dt, Noord 
Stars Dt, Ottleys Dt. 
ADB ta yama bon bini na Royal Domino Team, kende lo haci 
nan debut den campeonato 2024. 


E campeonato organisa aki lo wordo hunga na diferente 
cedenan rond di Aruba, tur Diabierna y tur Diadomingo. 


E aña aki un bes mas Aruba Domino Bond ta conta cu contri- 
bucion di nos compania cu mas tin nos deportenan local na 
pecho. Cu su productonan mas gusta y consumi durante y 
despues di wega, esta Balashi y Dewars. 


Aruba henter ta wordo invita pa asisti na e apertura y e 
weganan p’asina apoya tur e teamnan di Domino organisa. 


E aña aki, Aruba Domino Bond ta haci un peticion pa fanati- 
cada yega mas na nos weganan, como cu tur miembro di ADB 


ta bezig ta prepara p’e di 20 Campeonato Mundial di Domino 
organisa pa FID (Federation International di Domino) cu 
lo conta cu participacion di riba 400 hungado di paisnan 
manera, USA, Spaña, Rusia, Brazil y mucho mas. 


Noordstars Dt. Lo sa di retene nan titulo di campeon un 
biaha mas, of nan rival Old Parr Dt lo tin algo di bisa? E team 
nobo Royal DT cu sin Sali, ya ta lagando teamnan cu temor y 
ansiedad lo por sorprende? 9 team cla pa bataya. 


Aruba domino Bond ta warda bo na Club Sport Boys p’e gran 
apertura cu bar y cushina na style di happy hour. Amantenan 
di domino....Campeonato Nacional di Domino Balashi 2024 
ta start! 


Campeonato Nacional di Domino Balashi 2024 

DURANTE fin di siman, Arubaanse 
Voetbal Bond (AVB) a lansa oficial- 
mente e programa Talent Development 
Scheme (TDS).  E ceremonia a tuma 
luga riba diasabra, 20 di april 2024 
na AVB caminda un grupo di hoben a 
demostra kico tur nan ta haci pa cu e 
preparacion p’e programa. 
Aruba ta un di e prome paisnan 
na mundo cu a bin na remarke p’e 
programa di TDS. E programa TDS tin 
como meta pa duna atletanan hoben 
oportunidadnan di entrenamento y 
desaroyo completo tanto riba y pafo 
di veld y ta wordo dirigi pa FIFA Talent 
Coach Chris Beardsley. 


E partnership di Aruba Bank cu AVB ta 
subraya su dedicacion pa inverti den 
futuro di hubentud di Aruba y promove 
excelencia den deporte. 


Sra. Edseline Leer – Semeleer, Head of 
Retail Banking na Aruba Bank, a bisa 
“Nos ta contento cu nos compromiso cu 
ta sostene iniciativanan cu ta impacta 
positivamente comunidad y alabes 
contribui na crecemento y desaroyo di 
talento di futbol na Aruba.” 


Patrocina pa Aruba Bank 


Lansamento oficial di e programa “Talent Development Scheme” di AVB 


Diahuebs, 25 April 2024 
AWEMainta 
DEPORTE 
29 


E comision organisado cu asistencia di Asociacion Trabou 
pa Hubentud e aña aki a ricibi no menos cu nobenta nomi- 
nacion parti den diferente sector esta cultura, deporte y 
sector social. Sin duda un record y un interes grandi bou di 
nos hendenan pa reconoce e dedicacion di nos hobennan cu 
ayudo di mayornan, team, scol etc. 


Pa e aña aki e comision a trece un cambio, esta cu a intro- 
duci un copa pre hubenil pa esnan entre 8 y 12 aña y copa 
hubenil pa esnan entre 13 pa 21 aña. 


Den categoria di Pre Hubenil e premio ta bay pa Ethan 
Geerman un hoben di ocho aña di edad. Ethan tin e malesa 
‘cronico epidermolysis bullosa’. Esaki ta un malesa cu ta haci 
bo cuero fragil y por haya herida hopi facil. Mester cuido 
constante di e heridonan. Ethan ta bay scol normal y ta 
haci deporte. En principio e no mag hunga futbol pa motibo 
cu e por haya lesion e afecta su cuero. Pero toch Ethan ta 
hunga futbol cu su team di Estrella U9/2 y e ta forma parti 
di e team di Aruba Soccer Academy. Na december 2023 el a 
forma parti di seleccion cu a bay hunga na Colombia. E sa di 
destaca durante cada wega di futbol. E ta un inspiracion pa 
hopi hende, e tin un sentido di perseverancia hopi halto y ta 
purba surpasa tur limitacion. 


E ta consciente di consecuencianan di su enfermedad 
despues di cada partido, esta cu e tin cu haya tratamento 
pa su dolornan y heridanan. E ta determina pa no laga esaki 
strob’e. Na scol e ta inclui su mes den tur grupo y no tin 
miedo pa papia tocante su condicion cu el a nace cune. E 
ta para pa respeta y acepta otro sin importa color, rasa of 
condicion di malesa. E ta chikito pero cu un curason grandi. 
E ta influencia y inspira otronan den un forma positivo. Su 
famia ta sostene e lucha pa inclusion, diversidad y igualdad 
pa tur mucha cu tin cualkier malesa cu por haci nan cay pafo 
di normanan existente. 


Den categoria hubenil e premio ta bay pa e hoben landado 
Braynsly Dirksz. Braynsly tin 17 aña di edad y desde su 
nuebe aña e ta practica e deporte di landamento. El a yega 
di 
representa Aruba den diferente competencia internacional y 
a sa di gana hopi medaya. Recientemente el a keda nombra 
como atleta ganado masculino den e categoria di 14 pa 17 
aña pa e Premio Excelencia den Deporte. 


Su ultimo logro tabata ora el a gana tres medaya di oro 
durante e competencia di Carifta Aquatics na Bahamas. 
Fuera di ta practica su deporte faborito constantemente, e 
mes ta duna les di landamento y sa haci presentacion na scol 
pa conta tocante su motivacion y dedicacion na e deporte. E 


ta miembro active di Aruba Dolphins. 


Ambos ganado, esta Ethan Geerman y Braynsly Dirksz lo 
ricibi nan premio dia 27 di april, Dia di Rey, durante un cere- 
monia special den Wilhelmina Park for di man di Gobernador 
di Aruba. 


Ganadonan Copa Hubenil Gobernador Felipe B. Tromp 2024 

CAITLIN Clark, reconoci como e scorer mas prolifico den 
historia di division I di NCAA y e miho seleccion general 
den e draft di WNBA, segun rapportnan, ta cerca di marca 
otro logro monumental. E atleta strea ta cla pa extende su 
asociacion cu Nike via un contracto innovativo di 28 miyon 
durante ocho aña, cu ta inclui desaroyo di su propio sapato 
exclusivo. 


Informacion di The Wall Street Journal y The Athletic a 
revela e acuerdo inminente, citando fuentenan familiarisa cu 
e negociacionnan entre Nike y representantenan di Clark. 
Excel Sports Management, e agencia cu ta representa Clark, 
a abstene di comenta riba e asunto, mientras cu Nike ainda 
no a contesta e peticionnan pa confirmacion. 


E acuerdo inicial di nomber, imagen y aparencia di Clark, 
firma na 2022, a conclui na final di temporada 2023-24, 
habriendo caminda pa negociacionnan riba e contracto 


nobo lucrativo aki. 


Si e wordo finalisa, e acuerdo proponi lo marca e acuerdo di 
patrocinio mas substancial cu un hungado di basket femenino 
a yega di sigura, elevando Clark su status como pionero 
den e deporte. Particularmente, otro marcanan importante 
di paña deportivo manera Under Armour y Adidas tambe a 
cuminsa combersacion cu e team di Clark na februari, segun 
The WSJ y Athletic a informa. 


Under Armour a extende un oferta di 16 miyon dollar pa 
cuater aña, mientras cu Adidas a propone 6 miyon dollar 
durante e mesun duracion, y tur dos contract lo a inclui 
creacion di un sapato exclusivo. Puma a mustra interes 
inicialmente, pero el a retira for di e negociacionnan ora el 
a haya sa cu e licitacion lo a cuminsa na 3 miyon pa aña, 
segun WSJ. 


Clark su acuerdo cu Nike ta representa un milestone signifi- 
cativo no solamente pa su carera sino tambe pa e industria 
di basketball femenino en general. Mientras deporte ta sigui 
gana reconocemento y inversion, atletanan manera Clark ta 
redefiniendo e panorama y estableciendo standardnan nobo 
pa oportunidadnan di sponsor y sosten. 


E acuerdo manera specula, ta enfatisa e compromiso di Nike 
pa apoya y empodera atletanan femenino, amplificando 
nan visibilidad y influencia riba escala mundial. Cu Clark na 
vanguardia di e asociacion innovativo aki, e futuro di basket- 
ball femenino ta parce mas briyante cu nunca, preparando 
pa crecemento y exito continuo tanto paden como pafo di e 
cancha. 


Caitlin Clark cla pa firma acuerdo record 
cu Nike 28 miyon dollar den 8 aña 


Diahuebs, 25 April 2024 
AWEMainta 
DEPORTE 
31 


ALI Heibati, un luchado di MMA, a ricibi un prohibicion pa bida 
largo di Hard Fighting Championship (HFC) despues di un inci- 
dente impactante den cual el a dal un mucha muhe den ring y un 
comentarista despues di su derota den e prome rond. 


E incidente a tuma luga durante e pelea di Heibati contra Arkady 
Osipyan na e Torneo Hardcore di MMA na Moscow. Prome cu e 
pelea, Heibati a dal un mucha muhe di ring for di atras mientras e 
tabata pasa cu un carchi cu tabata indica e comienso di e prome 
rond. E muhe a expresa su sorpresa y rabia ora e arbitro a inter- 
veni pa separa nan y a adverti Heibati pa su comportacion. 


A pesar di e advertencia, Heibati a perde e pelea contra Osipyan 
den e prome rond, y e pelea a dura solamente 30 seconde prome 
cu e arbitro a cancela e pelea. Sinembargo, ora Osipyan tabata 
cana bay bek pa su skina, Heibati a lansa un atake subito contra 
su oponente, lansando multiple tironan di trincion mientras 
Osipyan tabata bira su lomba. A tuma varios persona pa interveni 
y separa e dos bringadonan. 


Despues di e incidente, Heibati a gara e microfon y a expresa su 
frustracion prome cu el a tira un otro scop, e biaha aki den direc- 
cion di un comentarista. Despues ela cuminsa un intercambio 
di palabra cu e comentarista. Ademas, a surgi imagennan cu 
ta mustra Heibati ta wordo ataca pa miembronan di e multitud 


despues di su perdida. 


E incidente a causa indignacion den e comunidad di MMA, cu a 
conduci na un accion rapido di Hard Fighting Championship. E 
accionnan di Heibati no solamente a resulta den su expulsion pa 
bida largo for di e organisacion, pero tambe a mancha e repu- 
tacion di e deporte. E comportacion aki ta sumamente conde- 
nabel y ta bay contra e principionan di fair play y sportmanship 
manteni den competencianan di MMA. 
Hard Fighting Championship a enfatisa su compromiso pa 
mantene un ambiente sigur y respetuoso pa tur participante y 
espectador. E incidente ta sirbi como un recordatorio di e impor- 
tancia di mantene integridad y disciplina den deporte di combate, 
y e consecuencianan di no haci esaki. 


DEVIN Haney a haya su mes den centro 
di controversia despues di su derota 
contra Ryan Garcia riba diasabra anochi, 
y e fanaticonan a expresa duda pa su 
celebracion a pesar di e derota humil- 
lante. 


A pesar di a wordo derota tres biaha 
pa Garcia, a mira Haney organisando 
un fiesta priva cu mas parecido na un 
celebracion di aniversario en bes di un 
reflexion scur despues di su perdida. 


E imagennan di video a captura Haney 
rondona di famia y amigo, cu un bolo cu 
e mensahe “We love you, champ”, entre 
vuurwerk y e cancion “and still” reso- 
nando den fondo. E frase aki tabata 
referi na e retencion di Haney di su titulo 
super lihe di WBC, a pesar di e derota 


contra Garcia. 


Sinembargo, e fanaticonan a critica e 
falta di deportivismo den e accionnan 
di Haney. Hopi a uza rednan social pa 
expresa nan consternacion, calificando 
e celebracion como “sin berguensa” y 
“bergonsoso”. A pesar cu Haney a retene 
e titulo di WBC, e forma cu el a celebra a 
provoca un condena general di e comu- 
nidad di boxeo. 


E confusion rond di e status di titulo di 
Haney tabata debi cu Garcia no a logra 
e peso pa e pelea, loke a hacie ineleg- 
ibel pa reclama e faha di WBC a pesar 
di su victoria. Mientras Haney a perde e 
pelea pa decision mayoritario, un deci- 
sion sorprendente di presidente di WBC, 
Mauricio Sulaimán, a sigura cu Haney a 


mantene su status di campeon. 


Den defensa di Haney, tabata parce cu 
e no tabata completamente comodo 
cu e celebracionnan extravagante cu e 
camara a captura. A pesar di a mantene 
su titulo, e derota contra Garcia sin duda 
a laga un cicatriz den orguyo di Haney, 
eclipsando cualkier sensacion di triunfo 
pa wanta e faha. 


Mientras e mundo di boxeo ta refleha riba 
e incidente controversial aki, pregunta 
ta persisti riba e integridad di e titulo di 
campeonato y e conducta cu ta wordo 
spera di e atleta derota. 


Strea di MMA ta haya un prohibicion pa bida largo pa ataca Ring-Girl 


Devin Haney enfrentando reaccion violento debi na 
celebracion a pesar di su derota contra Ryan Garcia 

RECIENTEMENTE mi a tuma nota 
cu Minister di Salubridad y Turismo, 
sr. Danguillaume Oduber, a anuncia 
un maneho nobo cu masha fanfaria. 
Dangui tin shete aña ta gaba cu turismo 
record y awor di biaha e kier presenta 
un maneho nobo. 
Na 2018 Aruba Tourism Authority a 
haci un estudio riba carrying capacity, 
riba tur 19 indicador Aruba tabata riba 
capacidad of riba e condicion ideal. 
Kico Minister Dangui Croes a haci, 
sconde e rapport y sigui gaba cu cant- 
idad record di bishitante. 


Awor den su maneho nobo e manda- 
tario ta declara cu lo duna permiso 
unicamente pa boutique hotels sin 
stipula un maneho pa con defini un 
boutique hotel. Normalmente boutique 
hotel tin menos cu 100 camber pero 
nos ta compronde cu Port City ta inclui 
dos hotel di 200 camber. Si tur 19 
indicador di nos carrying capacity ta 
indica cu nos a sobre pasa nos capa- 
cidad of e condicion optimal, esey kier 
men cu NO tin luga pa mas bishitante, 
no ta porta ki tipo di hotel nan ta keda 
aden. 


Luga di controla permiso pa proyec- 
tonan di hotel nobo, mester limita 
e cantidad di bishitante cu ta yega 
Aruba. Limita e cantidad di bishitante 
lo nifica cu esnan cu tin permiso di 
hotel y permiso di construccion ta 
menos probabel pa construi mirando 
cu nos no ta permiti mas bishitante. 
Aruba lo ta ricibiendo un record 
1.240.000 stay-over bishitante, a bira 
tempo pa establece un plafond y dicidi 
cu no ta permiti mas cu esey mientras 
ta completa un estudio ta cuanto ta e 
nivel optimal. 


Limita e cantidad di bishitante y laga 
e hotelnan y vacation rentals competi 
cu otro a base di calidad ta e solu- 
cion cu nos pais mester adopta. Asina 
ta menos probabel cu gobierno lo 
wordo hiba corte pa esnan cu ya caba 
tin permiso pa construi un hotel nobo 
paso e limite di bishitante ta cambia 
e return cu nan lo por haya riba nan 
inversion. Mester re-introduci incen- 
tivo pa hotelnan renoba y cu un limite 
riba cantidad di bishitante nan tin mas 
incentivo pa upgrade nan producto pa 
inclui mas suites por ehempel. 


No ta tur turista ta mescos, tin cu ta 
gasta $850,- pa dia y otronan cu ta 
gasta $250,- pa dia. E diferencia di loke 
nan ta aporta ta enorme, un maneho 
structural pa converti mas di nos bishi- 


tantenan pa esnan di luho cu ta gasta 
$850,- pa dia ta keda falta. 


‘No more hotels’ mester traduci den un 
plafond den bishitante, mester limita e 
cantidad, algo cu ta sosode na luganan 
rond mundo manera Camino Inka na 
Peru. Limita cantidad di bishitante 
tambe ta wordo considera na Islas 
Canarias caminda localnan ta protesta 
e presion cu crecemento den turismo a 
trece. Ta importante pa nota cu Aruba 
ta ricibi hopi mas bishitante pa tamaño 
dus e presion aki nan ta mas halto 
ainda. 


A bira ora pa duna contenido na ‘low- 
impact high value’ y impone un cant- 
idad maximo di bishitante cu nos por 
ricibi pa aña. 


Miguel Mansur (ACCION21): 


Mester limita cantidad di bishitante, 
Dangui su maneho nobo no ta sirbi 

DURANTE e programa Nos Realidad Cla y Raspa di 
Plataforma Pais, Otmar Oduber a presenta un punto hopi 
interesante pa loke t’e clase trahado. El a indica cu e 
Plataforma ta boga pa introduccion di un ley cataloga como 
‘Beneficio Economico Laboral’ pa medio di cual den caso cu 
e compania bay bon, e empleado por haya beneficio di dje 
tambe. 


Ta trata di un concepto completamente nobo pa Aruba den 
cual no ta solamente e trahado ta wordo beneficia, pero 
tambe e compania. Esaki pasobra si e trahado ripara cu si e 
traha mas eficiente, mas ganashi e doño di trabou por haya 
y e tambe lo por participa den e ganashi aki tambe. 


E trahado mester sa cu si e ta traha p’e empresa aki cu 
tabatin un ganashi, cu e ta haya parti di e ganashi ey pa ley, 
sin cu e tin efectonan secundario, mientras cu por crea un 
aftrek p’e dunado di trabou. 


Actualmente estudionan ta mustra cu 82% di e empresanan 
na Aruba ta gana placa, cual ta nan derecho tambe y ta yega 
un momento cu den ley por bisa cu e trahado por bin na 
remarke pa un beneficio economico for di e companianan cu 
tin ganashi. 


Otmar Oduber ta considera cu ta awor momento pa papia 
riba e punto aki y no den porta di eleccion pa haci politica. 
“Ta yega e momento, mi persona ta kere y ta convenci cu 
no ta tur biaha nos por sigui complace pa haya voto, awor 
a yega e momento pa nos complace p’e pais aki bay dilanti, 
pa nos proximo generacionnan, nos yiunan, nos nietonan no 
pasa den loke nos pensionadonan ta pasando awe. 
Nos deber awe como politico of no, ta pa bin hunto pa 
trece un cambio, trece leynan y trece beneficionan pa nos 
hendenan. Nos por tin un gobierno sumamente exitoso si 
nos tin e compromiso, e cohon y e curashi pa bisa cu nos ta 
willing pa tuma e decisionnan cu por ta no ta bon pa Partido, 
pero si pa Pais Aruba” 


Otmar Oduber di Plataforma PAIS 


Ta boga pa introduccion di un 
asina yama ley di “beneficio 
economico laboral” 


Rikesa di e exito economico mester 
yega den saco di e clase trahado 

E siman aki, parlamentario di Partido di 
Pueblo Arubano AVP a haci un adver- 
tencia serio. Mirando e desaroyonan 
di e ultimo shete aña pa cu maneho di 
desperdicio, e ta kere cu den apenas un 
par di luna, nos isla lo por conoce un 
desaster ecologico y di salud. El a bisa 
esey durante e conferencia di prensa 
semanal di e partido, argumentando 
e decisionnan robes, un tra’i otro, cu 
Gabinete Wever-Croes I y II a tuma y 
te dia di awe ta nenga di acepta, corda 
pa corigi. 


For di ex minister Otmar Oduber, 
pasando door di Marisol Tromp y Evelyn 
Wever-Croes te na e actual Minister di 
Medio Ambiente, Ursell Arends; parla- 
mentario Sevinger a indica cu tur a 
ignora algun of tur estudio y conseho 
cu gobierno di AVP a laga atras for di 
2017. Den cada stap di e caminda, 
Sevinger a purba di alerta y adverti 
e mandatarionan di nan fout, sinem- 
bargo a tuma decision pa beneficia 
financiado di campaña, cu tur conse- 
cuencia cu awo ta cay riba lomba di e 
ciudadano. 


Referiendo na Minister actual Arends, 
Sevinger a bisa cu “unico cu e mester a 
haci ta repasa e estudionan existente, 
tuma decision y pone placa su tras. A 
scoge otro y awe por mira cos a bira 
pio, e contribucion di e ciudadano a bay 
di 25 pa 40 florin, dump a lanta den tur 
skina rond di e isla y no por haci nada 
ainda cu RWZI.” 


Loke cu Minister Arends ta bati na 
pecho cu ne, esta cu e ta esun cu a 
cera dump, ta en realidad un mentira y 
su blunder di mas grandi. Pasobra, pa 
cuminsa, ken cu ta por pone un candal 
na e porta, pero esey no ta e solucion. 


Ademas te dia di awe truck cu sushi 
ta drenta tur dia for di hospital, for di 
RWZI y cu asbest. 


E insinerado ta un cu tabata sa cu no ta 
cumpli cu e capacidad cu Aruba mester 
y awo el a daña tambe. Unda tur e sushi 
ta bayendo e ora? Gobierno a duna ordo 
pa hinc’e den containers cu ta acumu- 
lando riba tereno di Parkietenbos. Pa e 
sushi sigui stoba eyden y creando tur 
sorto di gas toxico. 


Cu prueba den man, esta lesando un 
carta di e comision di februari 2018, 
e parlamentario di AVP a mustra con 
Gabinete Wever-Croes I y II siste- 
maticamente ta ignora, te dia di awe, 
tur conseho cu ta haya pa atende cu 
maneho di desperdicio. A neglisha 
incluso e conseho pa no aumenta e 
prijs pa servicio di pikimento di sushi. 


Tampoco a duna oido ora Serlimar a 
bisa cu cerando Parkietenbos, e cant- 
idad di sushi pa e insinerado lo triplica. 
Sevinger ta cuestiona si ta hustamente 
esey tabata kier pa awo e mesun 
compania, sin destaho publico atrobe, 
cumpra dos mas. Shete luna mas laat, 
tur cos ta mescos. 


Sevinger: “Fuera cu MEP a haci un 
desaster cu e pais, e ciudadano tin di 
puntra su mes y reflexiona riba kico 
ta loke partido RAIZ a haci pa Aruba. 
Mientras tanto ta paga mas pa tira 
sushi afo, ta paga mas pa chica pos 
door di no por soluciona e situacion 
na RWZI y den Conseho di Minister na 
luga di discuti riba idea y alternativa, 
ta discuti con ta bay parti e suma cada 
bes mas grandi cu kier ranca for di e 
cartera di e turista pa drecha loke nan 
maneho sin vision mes a ocasiona.” 


Parlamentario di AVP Benny Sevinger: 


Pueblo ta paga mas pa sushi mientras 
Parkietenbos a bira un time bomb 

OTMAR Oduber durante programa live ‘Nos Realidad Cla y 
Raspa’ a elabora riba gastonan halto di gobierno. Invitadonan 
den e programa tabata Anselmo Pontilius, experto laboral y 
Ivo Valdez Presidente di OPPA. 


Oduber a expresa cu ta conoci cu gastonan di gobierno ta 
extremadamente halto y ta papia riba esaki unicamente 
ora tin un medida na caminda, ora cu ta bin cu ahustacion 
of ora gobiernonan kier trece un cambio den cobransa. 
Lamentablemente despues di dje, ora e cambionan a wordo 
introduci, ta bolbe reina un silencio. 


E ta considera cu gremio y politica (tur partido, tanto den 
gobierno como den oposicion) mester bin hunto den un 
dialogo nacional cu e meta pa e proximo gobierno baha su 
gastonan cu alrededor di 12%. 


Anselmo Pontilius ta considera cu un debate riba e tema aki 
merece un dialogo nacional. E ta indica cu den rapportnan 
di ultimo 25 añanan, inclusive esun di Aruba 2025, ta bin un 
serie di recomendacionnan pa loke ta gastonan operacional 
gubernamental. 


Un di e gastonan aki ta edificionan di gobierno cu no ta den 
uzo, cual segun Otmar, ora e tabata minister di Infrastructura 
5 aña pasa, tabata aproximadamente 30 edificio di gobierno 
cu no tabata den uzo pa un periodo di entre 4 pa 25 aña. 
Un di e puntonan cu Plataforma Nos Pais a manda pa gobi- 
erno di Aruba pidiendo pa un dialogo nacional, ta atende cu 
e tema aki. E ta bisa cu tin 30 edificio balora na aproximada- 
mente 400 miyon Florin cu ta para, cu no ta hayando belas- 
ting ni nada otro for di nan; pero mientras tanto tin otro 
edificionan na huur cu sigur ta mas cu 30. 


“Gobierno por ta no tin e placa pa drecha e edificionan aki 
y p’esey a laga un ley atras pa cual bo por a hinca nan den 
loke nos a yama e tempo ey ‘Aruba Property Fund’ , kiermen 
den un NV di gobierno y asina tin e capital pa subi mercado 
y cada aña por ehempel, por bisa cu ta bay drecha 3 pa 5 di 


e edificionan aki. Esaki los di presupuesto di Aruba”, Otmar 
Oduber a comenta. Ivo Valdez a menciona e parti di lease- 
mento di auto caro, cual e no ta wak motibo pa haci esaki y 
cu ta contribui na aumenta gasto di gobierno. 


Ademas di esakinan tin un serie di departamento cu por 
wordo considera overbodig, cu por wordo privatisa gene- 
rando asina un entrada pa gobierno manera ta DTI, DTP, 
Directie Scheepvaart y Directie Luchtvaart. 


Logicamente e puntonan aki ta importante, pero ta puntonan 
cu ta existi no di awo, sino pa casi 25 aña caba, p’esey Otmar 
Oduber ta puntra ki accion por wordo tuma, kico gremio 
sindical por haci y bisa gobierno cu a yega e punto cu te aki 
ta yega ( y ta conta pa tur gobierno). A yega di traha riba 
diferente raport manera menciona, pero tambe kernkaten 
analyse y otronan pero nunca a bay ni un stap dilanti. 


Importante pa menciona ta e echo cu esnan presente den e 
programa ta considera cu por yega na un acuerdo cu ta bin 
entre 5 cu 7 minister (no mas), mara e cantidad di ‘coor- 
dinador’ na un budget y no na cantidad di hende y tambe 
e punto cu na final di añanan 80 sindicatonan a señala cu 
mester depolitisa e nombramento di empleadonan publico. 
E puntonan aki por wordo yega na nan si gremionan cera 
cabes hunto y bisa politica na Aruba pa ‘ban traha pa e 
pueblo’ y stipula na loke e siguiente gobierno mester atene 
na dje pa loke ta nombramento, cantidad di minister y cant- 
idad di placa cu ta wordo gasta den coordinadornan. 


Finalisando e consensus cu a yega ta cu ta importante y 
urgente pa tur gremio sindical y comercial reuni cu politica y 
yega na acuerdonan duradero y bindend, pero tambe pa tin e 
disponibilidad pa cada tanto tempo ahusta esakinan dentro 
di e realidad cu ta bibando. Segun Oduber e momento ta 
awo, prome cu e siguiente eleccion, y yega na acuerdonan cu 
e siguiente gobierno na turno lo mester atene su mes na dje. 
Pa por logra esaki mester tin cohon, curashi pa tuma decisi- 
onnan”. 


Plataforma Pais 


Gremio y politica mester bin hunto den un dialogo nacional cu e 
meta pa proximo gobierno baha su gastonan cu 12 porciento 


A yega ora pa tanto gobierno como oposicion mira e interes general 

DEN su calidad di ex titular di energia y basa riba su 
experiencia profesional amplio den industria petrolero, 
Parlamentario Mike de Meza a cuestiona actual Minister di 
Energia, Glenbert Croes y e papel di ‘oil trader’ cu el a haci 
recientemente; un funcion pa cual e no tin e conocemento ni 
experiencia. Tampoco ta haya responsabel di Croes pa bin 
cu promesa falso di rebaho substancial den tarifa di awa y 
coriente basa riba un solo cargamento di petroli pisa ya cu e 
no ta un solucion riba termino largo. 


E anuncio cu Gobierno di Aruba a cumpra un cargamento di 
heavy fuel oi na bon prijs, ta lanta hopi pregunta cerca de 
Meza; pregunta cu el a bisa di lo manda por escrito tambe pa 
Minister Croes bin contesta den Parlamento. Por ehempel, 
kico e deal ta encera? Di unda e combustibel pisa aki ta bin? 
Cuanto a paga p’e? y si ta cos di un biaha so of si por sigui 
cumpra. Mas importante pa de Meza, ta pa e minister splica 
cuanto e descuento tabata y con esey ta bay traduci pa e 
pagado di awa y coriente. 


E facilidad di Croes pa papia di rebaho substancial ta e prome 
señal negativo pa de Meza. Den pasado caba a cuestiona 
supuesto deal cu Ecuador, entre otro. “Si bo conoce mercado, 
si bo sa kico ta e dinamica den e industria aki y si bo analisa 
ta cua ta e compania y paisnan cu e ta acerca, bo ta mira 
cu ta gewoon manera nan ta yama na Hulandes: fabeltjes,” 


asina de Meza a comenta riba supuesto descuento. 


Despues di Ecuador, Minister Croes a bay Hulanda, a bay 
Spaña, a papia di Hydrogen Valley y contract di LNG cu 
ningun hende sa kico e ta; pero biahamento si tin constante. 
Pa de Meza tur esaki ta simplemente gañamento. Mescos cu 
e promesa poliltico cu tur hende na Aruba ta bay bira miyo- 
nario cu gas natural. Esey ta un proyecto cu AVP a traha riba 
dje cu tur seriedad y compania respetabel manera Repsol 
y Shell, pero cu a caba na nada tras entrada di Gabinete 
Wever-Croes. Awo cu ta den porta di campaña a corda riba 
dje atrobe pa purba bolbe gaña wow’i hende cu ne. 


Mientrastanto, for di september 2022, a saca for di pueblo 
y comercio riba 200 miyon Florin. “Y ainda bo ta gaña e 
pueblo aki!” de Meza a sclama. Substancial ta e placa cu 
gobierno a haya danki na e aumento di prijs di gasolin y 
diesel hunto cu e tarifa di awa y coriente. “Unda tur e placa 
ey a bay?,” e parlamentario ta puntra. 


Ta mescos cu na AZV caminda tin surplus di 50 miyon y 
awo kier hinc’e den spaarpot na luga di paga pa remedi di e 
grandinan. De Meza ta puntra fo’i ki dia AZV ta un banco y 
dicon ta spaar riba custia di e salud di pueblo. E surplus cu 
ta apareciendo na ATA, na AZV y cu sigur tin tambe na WEB 
ta bayendo den saco di e ministernan pa sigui biaha. 


Parlamentario Mike de Meza: 


Heavy fuel oil barata ta otro fabeltje di Minister Glenbert Croes 

RIBA 16 di april ultimo Parlamento di Aruba a tene un 
reunion publico dirigi riba e maneho di inmigracion di 
Minister Glenbert Croes. E reunion aki a wordo pidi pa frac- 
cionnan di MAS y AVP. Na inicio di e reunion, mesora lider 
di fraccion di MAS a pidi punto di ordo y di forma disgusta 
a bisa cu e titulo di e reunion no ta cuadra cu loke nan peti- 
cion ta indica. 


Sinembargo, presidente di Parlamento a duna di conoce 
cu e anuncio di e reunion publico ta indica netamente loke 
cu e parlamentario a pone den su prome peticion, asina 
Parlamentario Ricky Hoek di fraccion di MEP a declara. 


Marisol cu mocion di desconfiansa 
Na momento cu orador number tres cu ta Sra. parlamen- 
tario Lopez Tromp a cuminsa duna su discurso, y a coregi 
Presidente di Parlamento riba e titulo di e reunion, e a hisa 
benta un mocion di desconfiansa contra di Minister di Labor, 
Energia y Integracion den sala di Parlamento. 


Hoek a agrega cu e intencion no funda di parti di MAS y AVP 
aki ta netamente pa kita e minister di su puesto, pa motibo 
cu den nan opinion personal e minister ta traha ineficiente 
y no transparente. E minister en cuestion na varios ocasion 
a bin den sala di Parlamento pa ‘openbare bijneekomst’ y 
durante tratamento di presupuesto 2024 a elabora amplio 
riba e tema. Pero nan no a presenta na tratamento di presu- 
puesto. 


E realidad tras di e mocion 
Na punto dies di e consideracion di e mocion, MAS y AVP ta 
indica “dat de regering pretendeert dat integriteit hoog in 
het vaandel te hebben en dat deze minister alle algemene 
beginselen van behoorlijk bestuur en de integriteitsregels 
schendt”. 


Bisando den corto cu e minister no ta integro. Aki un biaha 
mas e reina di gaslighting Sra. Lopez-Tromp ta sconde tras 
di un mocion di desconfiansa pa asina pinta un minister 
malo, caminda cu e propio parlamentario Lopez-Tromp tin 
algun caso riba su nomber unda e la kibra varios ‘integrite- 
itsregels’ barbaramente. 


Ambos partido MAS y AVP kier duna e impresion cu nan 
ta integro, siendo ambos ta wordo persigui pa husticia, pa 
casonan coruptivo. Mas ainda, Sra. Lopez-Tromp ta e unico 
minister cuestiona den e WODC rapport pa su maneho di 
tereno. 
Net nan, cu tin cu wak nan refleho den e spiel, kier firma 
un mocion di desconfiansa contra un minister cu a elabora 
abiertamente riba su maneho den sala di Parlamento. 


E resultado di e votacion riba e mocion di desconfiansa a 
conclui cu 8 voto pro y 12 voto contra. Ta di lamenta con 
politiconan di añanan di experiencia ta wak e splinter den 
wowo di e minister, pero no ta wak e balki den nan mes 
wowo, asina Parlamentario Ricky Hoek a finalisa bisando. 


Parlamentario Ricky Hoek (MEP): 


Desconfiansa di Marisol a cay na awa 

DIARANSON mainta, Minister di Husticia y Asuntonan 
Social sr. Rocco Tjon a reuni cu sindicato di Bombero pa 
asina introduci e team di maneho nobo, cu pa e proximo 
seis lunanan ta bay ehecuta e diferente proyectonan cu 
tin, mirando e acontecimentonan di e ultimo simannan 
tras di lomba. 


E management team nobo di Cuerpo di Bombero ta bay 
consisti di sr. Richinel Scoop como voorzitter, sr. Scoop 
tin amplio experencia riba aspectonan di maneho y 
liderazgo. sr. Scoop a obtene su “Bachelor in Maritime 
Operations, Minor in Offshore with Dynamic Positioning” 
na aña 2015 y tin experiencia como segundo ingeniero 
na Kustwacht, Duty Office JRCC Curaçao, Comandante 
di Kustwacht y Human Resource Advisor. 


Sr. Scoop lo wordo asisti door di sr. Tomas Correa, 
kende tin su Doctorale diploma in Arubaanse recht, 
y a traha pa hopi aña pa Land Aruba (Directie 
Telecommunicatie Zaken) como un “Juridisch-Technisch 
Beleidsmedewerker”. Sinembargo prome cu esaki, sr. 
Correa a termina Brandweer Academie na Arnhem na 
aña 1994 y a traha na nos Cuerpo di Bombero pa algun 
aña riba beleidsniveau como lider di proyecto pa dife- 
rente trayectonan manera alarm centrale. Por ultimo, 
pa completa e ekipo di maneho, tambe lo conta cu sr. 
Harold de Cuba cu ya caba ta forma parti di e ekipo di 
maneho di Brandweer pa algun aña. 


Na mes momento a tuma e decision pa reenforsa e 
parti di bedrijfsvoering na brandweer pa asina esaki 
por haya su debido atencion, cual ta hopi impor- 
tante pa e operacionnan. Esaki ta un decision tempo- 
rario, mirando cu Ministerio di Husticia y Asuntonan 
Social conhuntamente cu DRH ta den combersacion 
cu Hulanda pa wordo asisti a corto plaso pero cu un 
periodo mas largo door di dos ex-brandweer comman- 
dant, pa asina traha un “doorlichtingsrapport” pa nos 
pero tambe guia e organisacion aki pa e proximo dos 
pa tres añanan. 


Un paso sumamente importante, mirando e inver- 
sionnan cu a wordo haci e ultimo añanan aki den 
Brandweer, pa loke ta e parti di infrastructura y material, 
pero tambe e parti di e trucknan. Pues, e ta importante 
pa nos tin un ekipo di maneho cu ta wordo reenforsa cu 
e parti di bedrijfsvoering y administrativo pa por inicia 
un trayecto nobo pa e cuerpo di bombero, en espera di 
un solucion duradero pa e leiding di Brandweer. 


Minister Rocco Tjon: 


Cuerpo di Bombero ta conoce un ekipo nobo di maneho temporalmente 

DIABIERNA 19 di april 2024, Aruba Trade and Industry 
Association (ATIA) a tene su reunion general di miembresia den 
e sala di conferencia di ATIA. 


Prome cu e parti oficial, Sr. Roly Sint Yago, Presidente di hunta 
di The Aruba Fair Trade Authority (AFTA) y Sr. Martijn Snoep, 
miembro di hunta di AFTA, a duna un presentacion interesante 
riba e tema di “Trabounan y strategia di AFTA” pa 2024 y futuro. 
Despues di e presentacion e miembronan presente por a haci nan 
pregunta n’e team di AFTA. 


Durante e reunion a presenta e resultadonan di 2023 y e enfoke 
pa 2024 y alabes a eligi e miembronan di e hunta di directiva pa 
aña 2024 – 2025. 


Enfoke y resultado 2023 
Durante 2023, ATIA su enfoke tawata primordialmente riba 
cambionan den leynan di impuesto y BBO na frontera. Alabes 
ATIA a keda participa den varios stakeholders meetings riba e 
temanan di reforma fiscal, ley laboral, y clima di inversion den 
nos economia (“red tape”). P’e ley laboral por ehempel a haci 
reunionnan bipartite cu sindicatonan pa por yega na otro riba 
algun tema importante. 
Ainda ATIA ta en espera p’e tema aki yega parlamento pa por 
wordo presenta, discuti y tambe aproba. Directiva a incidica cu 
a traha hopi riba e relacion cu stakeholder y departamentonan 
concerni cu ta importante y positivo p’e miembresia di ATIA. Ta 
door di e relacionnan aki a bin cu e idea pa haci un Town Hall 
cu Departamento di Impuesto (DIMP) y Aduana tocante e BBO 
na frontera y asina crea un “help desk” na DIMP pa cu pregunta 
tocante BBO na Frontera. 


Tambe ATIA a sigui enfoca durante e aña riba desaroyo di e 
habilidadnan y experticio di su miembronan y nan emplead- 
onan por medio di diferente workshops, sesionnan di informa- 
cion y eventonan pa engrandece e netwerk di miembronan di 


ATIA. Workshops y cursonan exitoso tawata “Continued Financial 
Excellence Program”, “Declarant Douane” y “Abolishment of the 
self-administered pension”. No por a lubida e tan gusta y sold- 
out Business Mixers, pero tambe e ATIA su Corporate Event anual 
tema “Now is the Future” cu a atrae mas cu 350 bishitante. 


Enfoke pa 2024 y futuro 
Pa aña 2024 y 2025, ATIA lo enfoca mas riba e tema laboral 
specialmente awo cu tin un escases riba e mercado laboral. 
Tambe e presion extra cu esaki ta presentando cu tur e proyecto 
nobo nan cu ta habriendo den 2024. Otro temanan cu ATIA lo 
keda enfoca riba dje ta reduccion di “Red Tape”, incentiva pa 
inversionista local y internacional, y tambe pa den futuro Aruba 
transicional pa un BTW. ATIA hunto cu su expertonan tambe ta 
haciendo diferente estudio riba temanan cu a keda nombra den e 
reunion, pero lo keda pa awo solamente p’e miembro nan di ATIA. 


Hunta di Directiva 2024-2025 
Pa aña 2024 – 2025, e hunta di directiva a dispidi di 2 miembro 
cu a forma parti di e hunta pa hopi aña, esta Sr. Frank Snijders, cu 
a guia ATIA como Presidente e ultimo 4 aña, y Sr. Matthijs Bijen, 
representando “WAB” cu t’e gremio di compania di construc- 
cion. ATIA ta gradici Frank y Matthijs pa tur nan añanan di aporte 
valioso como Presidente y miembro di hunta di ATIA. E presi- 
dente, vice-presidente, tesorero y secretaria nobo, lo wordo eligi 
durante e prome reunion di e hunta y ATIA lo anuncia esey ora 
nan a wordo eligi. 


E hunta di directiva di ATIA pa 2024 – 2025 ta consisti di: Sra. 
Gina Habibe, Sr. Enrique “Tito” de Cuba, Sr. Andrew Harms, 
Sra. Tisa LaSorte, Sr. Roland Croes, Sr. Danilo Werleman, y Sra. 
Jenniffer Figaroa-Guzman. ATIA ta contento pa anuncia su 2 
miembro nobo nan cu ta Sra. Rachel Maduro y Sr. Fred Steeghs. 


E reunion a culmina cu un networking event p’e miembronan 
presente na ATIA su “Bao Palo Terrace”. 


Reunion general di miembresia di ATIA 2024 

DEN un esfuerso ambicioso pa subraya e urgencia di resil- 
iencia climatico, Ministerio di Naturalesa orguyosamente 
a organisa e ‘Earth Day Forum 2024’. E evento cu a tuma 
luga Dia di Mama Tera, 22 di april na Hilton Aruba Caribbean 
Resort & Casino a trece hunto varios gruponan di interes 
pa intercambia conocemento y experiencia tocante cambio 
climatico. 


E evento a presenta un discurso principal door di Dr. Ryan 
Peterson, presidente di e Conseho Nacional di Resilencia 
Climatico(NCRC), kende a elabora ariba e progreso haci den 
proteccion ambiental y stapnan cu falta. Ademas a organisa 
tres panel di discusion tocante e impactonan di cambio 


climatico, adaptacionnan necesario, oportunidadnan pa 
financiamento y inversion pa aumenta resilencia climatico. 


Un resultado di e Earth Day Forum tabata e firmamento di 
un acuerdo entre gruponan di interes pa continua colabora- 
cion pa medio di e Conseho Nacional di Resilencia Climatico 
(NCRC) y Stimson Center. Cu e colaboracion estableci por 
enfoca ariba implementacion di un “Climate and Ocean 
Risk Vulnerability Index” (CORVI) y un roadmap pa Aruba 
combati efectonan di cambio climatico. E partner nan cu a 
firma e acuerdo aki ta Gobierno di Aruba representa door 
di Ministers Ursell Arends y Minister Geoffrey Wever, Aruba 
Airport Authority N.V., Arubabank N.V., Aruba Hotel and 
Tourism Association, Centrale Bank van Aruba, MetaCorp 
N.V., Setar N.V., WEB Aruba N.V. y Utilities Aruba N.V. 


Reflehando ariba e prome Earth Day Forum aña pasa, cu a 
lansa e trayecto legislativo pa Derecho di Naturalesa, Minister 
Arends a nota, “Aña pasa nos a establece e caminda legisla- 
tivo pa Derechonan di Naturalesa, y e aña aki nos ta enfrenta 
cambio climatico directamente. Esaki ta nos momento pa 
sigura cu cada sector ta mobilisa pa atende cu e desafionan 
ambiental cu nos ta enfrenta.” 


Ministerio di Naturalesa ta extende un palabra di gradici- 
mento na tur orador, miembro di prensa, y participantenan 
di e Earth Day Forum 2024. 


Minister Arends ta promove resiliencia 
ambiental n’e Earth Day Forum 2024 

NA un asina yama “dialoogsessie” na Haagse Hogeschool a conta cu 
participacion di Minister Plenipotenciario mr. Ady Thijsen. E “dialoog- 
sessie” aki ta parti di e facultad Bestuurskunde Overheidsmanagement 
y Koninkrijkszaken y ta carga e nomber di “Kennis en Begrip Caribische 
deel van het Koninkrijk (KBCK). 


E seccion aki ta dirigi riba ambtenaarnan di Gobierno di Hulanda 
(Rijksoverheid) cu ta traha na diferente ministerionan y den nan trabao 
nan tin di haber cu e paisnan Caribense di Reino Hulandes y tambe e 
islanan BES. P’e motibo ey e Ministernan Plenipotenciario di Curaçao, 
Sint Maarten y Aruba ta invita pa participa na e seccion aki 
E meta di e seccion ta pa tin un combersacion habri entre e ambten- 
aarnan y e tres Minister Plenipotenciario unda cooperacion tabata e 
punto central den esaki. 


Potretnan cortesia di Arubahuis 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


Minister Thijsen a participa na 
“dialoogsessie” na Haagse Hogeschool 

RIBA 17 di april ultimo, durante un conferencia cu a tuma 
luga na Corsou, diferente partner di salud mental (GGZ) den 
e Caribe Hulandes a logra adelanto den nan esfuerso pa 
intensifica e acuerdo di colaboracion titula ‘Dutch Caribbean 
Mental Health’ y a expresa nan deseo di formalisa esaki den 
un entidad huridico. Meta di ‘Federatie Dutch Caribbean 
Mental Health’ ta pa promove calidad di cuido di salud 
mental riba tur e islanan den Reino. E federacion lo facilita 
intercambionan di experticio di contenido y e parti organ- 
isatorio. Principalmente riba e tereno di calidad, desaroyo 
continuo, ley y regulacion y educacion. 


E organisacionnan cu ta parti di e entidad aki  ta: FSMA 
Respaldo (Aruba), GGZ Curaçao (Capriles), Verslavingskliniek 
Brasami (Corsou), PSI Skuchami (Corsou), Mental Health 
Foundation Sint Maarten y Mental Health Caribbean (Boneiro, 
Sint Eustatius y Saba). 
E directornan y directiva di e organisacionnan a bini hunto 
pa participa na e conferencia cu a tuma lugar na Corsou y 
ademas pa delibera riba e condicionnan pa institui un feder- 
acion. 


Conferencia na Corsou 
Tema di e conferencia tabata ‘Cuido di Salud Mental (GGZ) 
y cuido forense (FZ). Durante e conferencia oradornan di 
tur parti di Reino a comparti nan experticio y experiencia 
tocante GGZ y FZ. Topiconan cu a bini dilanti ta entre otro 
desaroyonan di ley, GGZ obligatorio, tratamento forense 
durante detencion, cuido forense ambulatorio, cuido di 
adiccion y cuido despues di tratamento. Meta di e confer- 
encia tabata pa bini cu proposicionnan pa mehora e colabo- 
racion entre instancianan di GGZ y FZ den e parti Caribense 
di Reino. Conhuntamente a presenta e recomendacionnan 


na ministernan di e paisnan den Reino presente cu e inten- 
cion pa mehora diferente formanan di cuido obligatorio y 
forense. 


For di Respaldo tabata presente señora Caroline Hart, direc- 
tora di FSMA Respaldo y dokter Nathalie Kingsale (psiki- 
atra), kende tambe tabata un di e oradornan. Durante su 
presentacion dr. Kingsale a splica tocante ‘Tratamento 
forense ambulatorio den FACT’, y despues ela forma parti di 
e panel di discusion. 


Riba potret por aprecia di robes pa drechi: Angelica Dijk 
(PSI Skuchami), Amy van der Linden (Mental Health 
Caribbean), Erik Jansen (Mental Health Caribbean), Tineke 
Alberts (GGZ Curaçao), Nathalie Kingsale (FSMA Respaldo), 
Henk Kamsteeg (GGZ Curaçao), Suliviën Lopez (Brasami), 
Hendrikus van Gaalen (Mental Health Foundation), Caroline 
Hart (FSMA Respaldo), Ijolene Klaber (Brasami). 


Rumbo pa un organisacion di salud mental specialisa profe- 
sional y sostenible pa un Aruba mentalmente sano. 


Acuerdo di colaboracion entre instancianan di salud mental den CAS-BES reforsa: 
FSMA Respaldo tambe tabata parti di esaki 

Sinceramente, Pastor Marcel Balootje 


Fortaleza pa Famia 


UN persona humilde ta permiti Dios goberna su curason. 
Un persona orguyoso y arogante semper lo keda pretende 
cu e mes tin control di tur cos. 
Humildad ta cambia conducta di hende. 
Humildad ta cambia curason di hende. 
Humildad ta haci hende amabel. 
Humildad ta trece crecemento spiritual. 
Humildad ta habri porta di bendicion. 
Hende humilde tin Dios na prome luga den nan bida. 


Si Mi pueblo cu ta wordo yama na Mi nomber humiya 
nan mes y haci oracion y busca Mi cara y bira for di nan 
mal camindanan e ora ey lo Mi tende for di cielo, y lo Mi 
pordona nan pica y cura nan tera. 


Dios ta duna un bon splicacion cu hende mester ta humilde, 
pa hende drenta den presencia di Dios y pa asina Dios por 
contesta oracion, Dios no ta acepta un oracion con cu ta. 
Dios ta acepta un oracion cu humildad y reverencia, recon- 
ociendo cu e ta Dios y cu E ta Todopoderoso. 


Dios su standard no a cambia, e a keda mesun cos, 
humildad ta keda prioridad pa Dios, pasobra un curason 
humilde semper ta apreciabel den presencia di Dios. 


Awor mas cu nunca, nos mester reconoce cu Dios ta 
resisti orguyo, pero e ta duna gracia n’e humilde. Mundo 
ta birando dia pa dia mas agresivo, orguyoso y arogante, 
hende kier haci locual cu nan kier, biba manera nan kier y 
pensa cu Dios lo acepta locual nan kier. 


Cain tambe a pensa asina cu e por a ofrece Dios cualkier 
sacrificio, y cu Dios lo a acepta, locual cu e a ofrece pero 
Dios a rechasa e sacrificio. 


P’esey den Romanonan capitulo 12: 2 ta para skirbi: No 
sea conforme e mundo aki, ma sea transforma pa medio di 
e renobamento di boso mente, pa boso por comproba kico 
ta e bon y agradabel y perfecto boluntad di Dios. 


Ta necesario pa tur hende busca e boluntad di Dios pa nan 
bida, no ta tempo di biba con cu ta mas, pasobra dianan 
ta trabahoso y e binida di nos Señor ta cerca. 


Laga amor ta sin hipocresia, faborece locual ta malo, tene 
firme na loke ta bon, 
Nunca paga malo cu malo na ningun hende, Respeta loke 


ta corecto den bista di tur hende. 
Aspira pa tin pas cu tur hende, y sanficacion, sin cual 
ningun hende lo mira Señor. 
Den tur esaki nos por ripara con importante humildad ta 
pa nos bida. 
E recompensa di humildad, y e temor di Señor ta rikesa 
honor y bida (Proverbionan 22:4). 


Pasobra asina Esun halto y sublime, Kende ta biba pa 
semper,, Kende Su nomber ta Santo, ta bisa. Mi ta biba den 
un luga halto y santo, y tambe hunto cu esnan humilde y di 
spirito kibra, pa rebiba spirito di hende kibra, y pa rebiba 
curason di e humilde (Isaias 57:15). 


Na e hende misericordioso, Bo ta mustra Bo mes miseri- 
corDioso, na e hende puro Bo ta mustra Bo mes puro, y na 
e hende perverso, Bo ta mustra Bo mes severo (2 Samuel 
22:28). 


Pasobra wowo di Señor ta move bay bin door di henter 
tera, pa e por sostene fuertemente esnan cu nan curason 
ta completamente di dj’E. 


Nos humildad ta duna nos bida calidad, nos humildad 
ta duna nos bida gracia, nos humildad ta siña nos haci 
oracion, y con presenta nos mes dilanti di Dios. Pasobra 
nos Dios ta santo bibo y real, y su husticia ta permanece 
pa semper. 


Un cos nos ta sigur cu Dios ta resisti e orguyosonan y ta 
duna gracia na e humilde. 


Humildad ta keda prioridad pa Dios 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Felix Enrique Willems 
*15-07-1935 – †21-04-2024 


Acto di entiero lo wordo anuncia despues. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga 
atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa 
fayecimento di nos ser keri: 


Miguel Angel Larrache 
Mihor conoci como: “Miguelito” of “Lelo” 
*11-03-1936 - †19-04-2024 


Na nomber di su: 
Esposa: 
†Petra Tromp-Larrache 


Yiunan: 
Magali y Gino Tromp-Larrache 
Richard y Judella Raaz-Franken y famia 


Nieto(a)nan: 
Jordany y Laiza Tromp-Eckmeyer 
†Giovanni Tromp 
Ginali Tromp 


Bisanieto(a)nan: 
Jordaiska Eckmeyer 
Jorvania Eckmeyer 
Jaydion Thiel 
Hildeny Thiel 


Demas famianan na Aruba, 
Sto. Domingo, USA y Hulanda: 
Larrache, Tromp, Raaz, Eckmeyer, Thiel, 
Franken, Saladin, Lampe, Donata, v/d Biezen, 
Carillo, Hooi, Hayer, Delle 


Ta invita pa acto di despedida cual lo tuma 
lugar na Aurora Funeral Home, Diahuebs 25 
di April 2024 di 2’or pa 4’or di atardi. 


Cremashon lo tuma lugar den seno familiar. 
Nos disculpa si den nos tristesa nos a lubida di 
menshona algun famia of amistades. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta anuncia 
fayecimento di: 


Edgar A. 
Garcia Guevara 
Cariñosamente yama “Garcia” 
*27-11-1962 - †23-04-2024 


Acto di despedida lo wordo anuncia despues 


Gradicimento / Invitacion 


Den nomber di famia Kock-Lampe nos ta 
inmensamente agradecido na tur famia, 
amistades y conocirnan cu a acompaña nos 
durante e despedida di nos defunto stima: 


Luicio Kock 


Nos kier a gradici tur esnan cu a hasi yamada, 
manda whatsapp, email. 
Na staff y personal di Huize Marisstella pa nan 
cuido. E.H.B.O, tur e dokternan di piso 4. Na e 
verpleegsternan di H.O.H. Un danki na pastor di 
Parokia Brazil. 
Tambe na Pray Funeral Home pa nan bon servicio. 


MINISTER di Labor, Integracion y Energia 


Glenbert Croes na ocasion di su bishita di 


trabao na Hulanda a haci un bishita cerca e 


Secretario di Estado di Husticia y Siguridad 


demisionario, Eric van der Burg. 


Minister Croes a wordo acompaña pa 


Minister Plenipotenciario mr. Ady Thijsen, 


Bishita na Secretario di Estado Eric van der Burg 


directora di Departamento di Recurso 


Humano (DRH) Omaira Lares y funcionario 


di DRH Marylou Tromp. 


Durante di e bishita a combersa riba e tema 


di inmigracion. 


Potret cortesia di Arubahuis 


Diahuebs, 25 April 2024 
AWEMainta 
OBITUARIO 
45 


Cu imenso tristesa na nos curazon nos ta 
anuncia e fayecimiento di nos querido tata, 
suegro y welo 


Bernardus (Ben) 
Maria Cramer 


Sinkel, 28 June 1934 – Aruba, 18 April 2024 
Viuda di Annemarie Cramer – Heersche 


Yvette 
Bas y Cliodhna 
Bruno 
Hugo y Alie 
Kristiaan 
Isabella 
Armand y Geraldine 
Danique 
Marcel y Margie 
Matthew 
Maximus 
Maggie 
Raoul † 
Agnes 
Elise 
Milou 
Stan † 
Lars 
Brownie 🐾 


Demas ex-coleganan di Elmar N.V. 


Acto di despedida lo tuma lugar Diahuebs, 
25 di April 2024 na Misa di Tanki Leendert di 
2:00pm pa 4:00pm. 


Acto di cremation ta tuma lugar den seno di 
famia. 


Ben lo a desea un donation na Aruba Animal 
Shelter of Fundation Stimami Sterilisami enbes 
di flor. 


Correspondentieadres: 
Paraguana 14 
Tibertus_6@hotmail.com 


Mi no a bisa ayo paso mi no a muri, pa semper 
lo mi tey presente den boso curazon No laga 
tristeza domina boso. Keda uni un cu otro pa mi 
alma, esey lo ta un alegria. Recordami cu hopi 
amor. 


Cu imenso dolor den nos curason nos ta participa 
fayecimento di nos Mama, Wela, Bisawela, 
Tatarawela. 


Antonilia Lampe Laclé 
Mihor conoci como Manila of Sonilda 
*02-09-1934 - † 20-04-2024 


Na nomber di su: 
Mama: † Fortunata Luidens 
Tata: † Placido Laclé 
Casa: † Juan Lampe 


Rumannan: 
† Efigenio y † Sarita Laclé y famia, † Ramon y † 
Aida Laclé y famia, † Theodoor y † Maria Laclé 
y famia, † Aura y † Miguel Fuentes y famia, † 
Pedrito y † Vicenta Laclé y famia, † Gilberto y Rita 
Laclé y famia, † Valeriano Laclé, † Mario Laclé, 
Paulo Laclé y Dorothea Rip y famia, Elias y Lucia 
Laclé y famia, Delia “Istela” Laclé y famia 


Yiunan: 
† Ismael (Buchi nel) Lampe 
Astrid Lampe y † Marcolino Varis 
† Irene Lampe 
David Lampe 
Jacqueline Lampe 


Nieta y Nietonan: 
Josette y Pascal Zoet, Desiree Lampe, Marienne 
Varis, Marc Varis, Marlini Angie Croes, Anouk 
Aymae Vlaun y Emilio Berlis, Amaris Hoevertsz 
y Alvin Maduro, Richinel Hoevertsz y Daniela 
Rondon, Jessamy Hoevertsz y Justin Henriquez, 
Ruth y Fuad Camacho 
Bisanieto y Bisanietanan: 
Maethann, Jaethann, Laethann, Kevin, Justin, 
Devin, Demi, Kaethann, Rymaely, Rigaely, Gadiel, 
Alrick, Lirienne, Hailey-ann, Christopher, Mar-j´ly. 


Tatara nietanan: Isamae, Jeyliënne 


Cuña y swanan: 
Carmen Lampe y famia, Agnes Lampe y famia, 
† Dora Tromp y famia, † Jachi Lampe y famia, † 
Binchi Lampe y famia 


Prima Stima: 
Corin Croes y famia 


Manera Yiu: 
Haime Lampe, Nico Fuentes, Luis Tromp, Siegfried 
Lampe, Lilian Maduro. 


Manera bisnietonan: Yarent, Yaiden, 
Dustin,Stephan. 


Demas famia: 
Lampe, Lacle, Luidens, Hoevertsz, Varis, Vlaun, 
Croes, Zoet, Tromp, Maduro, Kelly, Vermeer, 
Angela, Kock, Henriquez, Rondon, Danje, Wernet, 
Vrolijk, Erasmus, Loopstok, Brown, de Cuba, 
Paesch, Ras, Giel, Geronimo, Farro, Fuentes, Berlis, 
Rasmijn, Alberts, Alberto, Winterdaal, Regales, 
Hereira, Dubero Martone, Arends. 


Nos sincero disculpa si den nos momento di 
tristesa nos por a lubida algun familiar. 


Ta invita pa acto di entiero cual lo tuma lugar 
diamars 30 di april 2024 na Aurora Funeral Home 
di 02:00 pa 04:00 di atardi y despues lo sali bai pa 
santana na Paradera. 


“Jehova ta bon, e ta un forti den tempo di angustia. E 
ta corda riba esnan cu ta busca refugio serca dje.” 
Nahuma 1:7 


Cu profundo tristeza na nos curazon nos ta anuncia 
fayecimento di nos mama stima: 


Jolanda Silvania 
de Cuba-Tromp 
Mihor conoci como: “Jol”, “Mama”, “Mama Jola” 
*17-11-1960 - †22-04-2024 


Na nomber di su: 
Esposo stima: 
Aquiles de Cuba 


Yiunan stima: 
Eldrick de Cuba y Xiomara Ras y famia 
Jessica de Cuba y Christian Werleman y famia 


Mescos cu yiu stima: 
Herlin Maduro y Vincent Briezen 


Nieta stima: 
Jeanlynne Wangsadikrama 


Mescos cu nieta stima: 
Exialeen Loopstok, Anzelyne Loopstok, Cailey Latham, 
Marvelin Ras 


Mayornan: 
†Guillermo y †Agnes Tromp-Kelly 


Rumannan: 
†Rigoberto y Esther Tromp-Dirksz y famia 
Geraldino Tromp 
†Harold Tromp 
†Erwin Tromp 


Tanta y omonan: 
Jovito y Aura Tromp 
Teofilo Tromp 
Filomena Tromp 
Judith Tromp 
Juan y Ruby Tromp 
Rudolf y Ludmilda de Cuba 
†Luis Tromp 
†Abraham Tromp 
†Geraldus Tromp y famia 
†Carlos Tromp 
†Jozef y Sixta Kelly y famia 
Victoria Perez-Kelly y †Bibi y famia 
†Carlos y Juliana Kelly y famia 


Comper: 
†Raymundo Boekhoudt, Enrique Webb, Selin Swan 


Comer: 
Desiana Willems, Jenny Webb 


Iha: 
Amy Webb 


Tur su primo y primanan na Aruba y Hulanda, amigo y 
amiganan na Aruba, Corsow, USA, Hulanda y Suriname, 
tur amistadnan y clientenan di Baby Beach Snack Bar, 
Rumannan di Salon di Reino di Testigonan di Jehova 


Miho amigonan: 
Dennis Richardson y Andry Webb 
Ex-coleganan di Canton Supermarket y Ling & Sons 
Food Market 


Demas famia: 
Tromp, de Cuba, Dirksz, Kelly, Perez, Farro, Kuhn, Everon, 
Sawney, Giel, Baars, Webb, Wangsadikrama, Maduro 


Oportunidad pa condolencia Aurora Funeral Home, 
diabierna 26 di April 2024 di 07:00 pa 09:00 pm 


Ta invita pa e acto di entiero cu lo tuma lugar dialuna 
29 di April 2024 na Aurora Funeral Home di 09:00 pa 
11:00 am, despues lo sali pa Santana central na Sabana 
Basora. 
Na lugar di krans lo tin un box di donacion na Stichting 
Koningin Wilhelmina Kanker Fonds Aruba 


Nos disculpa si nos por a lubida algun famia 


Jesus a bis’e: ”Ami ta e resureccion y e bida. 
Esun cu pone fe den Mi, maske e muri, lo bolbe 
bida” 
Juan 11:25 


Cu dolor na nos curason, nos ta participa 
fayecimento di nos ser stima: 


Deta Lacle-Maduro 


13-10-1933 - 
24-04-2024 


Acto di despedida lo wordo anuncia despues 


